ការសំភាសរបស់ អ្នកមីង សឹម សាន

ក៖ អ្នកធ្វើការសំភាសន៏ដោយរូបខ្ញុំបាទ គីម ម៉េង

ខ៖ អ្នកដែលត្រូវបានគេសំភាសន៏មានឈ្មោះអ្នកមីង ​ សឹម សាន៕

*ប្រវត្តិសង្ខេបរបស់អ្នកមីង សឹម សាន*

*អ្នកមីង សឹម សាន គាត់មានអាយុ ៦០ ឆ្នាំ​ក្នុងឆ្នាំ ២០១៩ ៕ គាត់មានកូនទាំងអស់ចំនួន ៣នាក់ ៕ ទីលំនៅបច្ចុប្បន្នគាត់ នៅភូមិពៀមឧញ្ញ៉ាអ៊ុង ឃុំ ពៀមឧញ្ញ៉ាអ៊ុង ស្រុកល្វាអែម ខេត្ត​ កណ្ដាល ៕*

ក៖ ចឹងជាដំបូងជំរាសួរអ្នកមីងខ្ញុំបាទមកពីរខាងសាកលវិទ្យាល័យបីបាយយូនៃសហរដ្ធអាមេរិចហើយមានការអញ្ជើញអ្នកមីងដើម្បីចង់សូមសំភាសន៏អ្នកមីងពីជីវិប្រវត្តិរបស់អ្នកមីងខ្លះដែលអ្នកមីងបានរស់នៅក្នុងជំនាន់ប៉ុលពតថាតើអ្នកមីងបានរស់នៅក្នុងជំនាន់មានភាពលំបាកយ៉ាងមិចខ្លះឬក៏ស្រួលដែលរឺទេ បាទហើយចឹងប្រហែលជាខ្ញុំចង់សួមលោកយាយដើម្បីសំភាសន៏អ្នកមីងអំពីជីវិតរបស់អ្នកមីងបន្ដិចបានដែលរឺទេអ្នកមីង ???

ខ៖ ចាសៗបាន ៕

ក៖ បាទហើយចឹងសំរាប់អ្នកមីងថាតើអ្នកមីងឆ្នាំនេះអ្នកមីងមានអាយុប៉ុន្មានឆ្នាំដែលហើយទៅអ្នកមីង ???

ខ៖ ចាសនិយាយទៅសំរាប់ឆ្នាំនឹងគឺខ្ញុំមានអាយុនឹង ៦០ ឆ្នាំហើយចាស ៕

ក៖ បាទនិយាយទៅសំរាប់អ្នកមីងមានអាយុដំណាលម្ដាយរបស់ខ្ញុំដែល ហើយប្រហែលជាអ្នកមីងមានឆ្នាំខាលហើយមែនដែលរឺទេអ្នកមីង ???

ខ៖ ចាសនិយាយទៅគឺអត់នោះទេ និយយាទៅគឺខ្ញុំឆ្នាំ កោ នោះទេហាស ៕

ក៖ បាទចឹងសំរាប់ឆ្នាំកោនឹងគឺជាឆ្នាំ ជ្រួក មែនដែលរឺទេអ្នកមីង ???

ខ៖ ចាសសំរាប់ឆ្នាំ ខាល នឹងគឺគាត់មានអាយុប្អូននោះទេហាសចាស និយយាទៅគឺគាត់អាយុប្អូនខ្ញុំហើយគាត់មានអាយុប្រហែលជា ៥៨ ឆ្នាំអីហ្នឹងនោះទេហាសចាស ៕

ក៖ បាទហើយចឹងសំរាប់អ្នកមីងថាតើអ្នកមីងមានទីកន្លែងរឺក៏ស្រុកកំណើតនឹងនៅទីកន្លែងណាដែលទៅអ្នកមីង ???

ខ៖ ចាសនិយាយទៅសំរាប់ស្រុកកំណើតរបស់ខ្ញុំនៅខាង អន្លង់ក្ងាន ហាសចាស ៕

ក៖ បាទហើយចឹងសំរាប់នៅទីកន្លែងនេះថាតើគេហៅភូមិអ្វីហើយនឹងស្រុកអ្វីដែលទៅអ្នកមីង ???

ខ៖ ចាសិនយាយទៅសំរាប់នៅទីកន្លែងនេះស្រុកពៀមតាអ៊ុង ឃុំឧញ្ញ៉ាអ៊ុង ស្រុកល្វាអែម ខេត្ត កណ្ដាល ហាសចាស ។

ក៖ បាទហើយចឹងសំរាប់អ្នកមីងថាតើអ្នកមីងបានប្ដូរពីស្រុកកំណើតរបស់អ្នកមីងនៅខាងអន្លង់ក្ងានមកនៅទីន្លែងនេះអស់រយះពេលប៉ុន្មានឆ្នាំហើយដែលទៅអ្នកមីង ???

ខ៖ ចាសនិយាយទៅសំរាប់ខ្ញុំបានមករស់នៅទីកន្លែងនេះនឹងគឺតាំងពីជំនាន់ប៉ុលពតនៅក្នុងឆ្នាំ ១៩៧០ អីនឹងគឺខ្ញុំបានមកហើយរត់មកពីខាងជំរុំរបស់គេចឹងហាសចាស ហើយដល់ពេលចឹងគឺនៅពេលដែលខ្ញុំបានប្ដីនឹងគឺខ្ញុំបានរត់មកជាមួយនឹងប្ដីរបស់ខ្ញុំនៅក្នុងស្រុកនឹងតែម្ដងចឹងទៅហាសចាស ៕

ក៖ បាទហើយចឹងបានន័យថាសំរាប់ស្រុកកំណើតប្ដីរបស់អ្នកមីងគឺនៅខាងពៀមឧញ្ញ៉ាអ៊ុងនឹងតែម្ដងមែនដែលរឺទែអ្នកមីង ???

ខ៖ ចាសៗ ។

ក៖ បាទហើយចឹងចង់សួរអ្នកមីងបន្ដិចថាសំរាប់លោកឪពុកហើយនឹងម្ដាយរបស់អ្នកមីងថាតើគាត់មានឈ្មោះអ្វីដែលទៅអ្នកមីង ??

ខ៖ ចាសនិយាយទៅសំរាប់ឪពុកហើយនឹងម្ដាយរបស់ខ្ញុំគឺគាត់បានស្លាប់តាំងពីជំនាន់ប៉ុលពតមកម្លេះហាសចាស ៕

ក៖ បាទចឹងសំរាប់ប៉ុលពតគេបានសំលាប់ឪពុកហើយនឹងម្ដាយរបស់អ្នកមីងរឺក៏យ៉ាងមិចដែឡទៅអ្នកមីង ???

ខ៖ ចាសនិយាយទៅសំរាប់ប៉ុលពតគឺគេមិនបានសំលាប់គាត់នោះទេ ហើយនិយយាទៅគឺគាត់អត់មានបាយហូបតែម្ដងហាសចាស ហើយនិយាយទៅសំរាប់គាំត់គឺគាត់បានស្លាប់ដោយសារតែអត់មានបាយតែម្ដងហាសចាស ហើយនិយាយទៅសំរាប់បងប្អូនរបស់ខ្ញុំបានស្លាប់ទាំអអស់ចឹងហាស ហើយសំរាប់បងប្អូនរបស់ខ្ញុំមានចំនួន ៥នាក់ហើយបានស្លាប់អស់ ៤ នាក់នៅសល់តែម្នាក់ឯងនោះទេហាសចាស ហើយនិយយាទៅសំរាប់ឪពុកហើយនឹងម្ដាយរបស់ខ្ញុំបានស្លាប់នៅក្នុងជំនាន់ប៉ុលពត តែម្ដងហាសចាស ៕

ក៖ បាទនិយាយទៅសំរាប់នៅក្នុងជំនាន់ប៉ុលពតនឹងគឺគេមិនបានអោយគាត់ហូបបាយរឺក៏យ៉ាងមិចដែលទៅអ្នកមីង ???

ខ៖ ចាសនិយយាទៅសំរាប់ប៉ុលពតនឹងគឺគេបានអោយហូបបាយតែ តែសំរាប់ប៉ុលពតគេបានអោយពួកគាត់បានហូបតែបន្ដិចនោះទេហាសចាស ហើយនិយាយទៅគឺគេបានអោយស្រូវអោយគាត់នឹងគឺម្នាក់មួយស្លាបព្រាហើយពួកគាត់បានយកមកបុកទៅជាអង្ករចឹងទៅហើយក៏បានដាំជាបបរ ហើយយកមកចែកគ្នាហូបចឹងទៅហាសចាស ហើយនិយាយទៅគឺនៅពេលដែលបានបបរហើយចឹងគឺយើងយកមកលាយជាមួយត្រកួនហើយនឹងស្លឹកអ្វីចឹងទៅហាសចាស ហើយយើងមានស្លឹកជើងទាអីចឹងទៅហាស ហើយនិយយាទៅគឺបានតែបបរមួយចាននឹងគឺយើងអរខ្លាំងណាស់ហាសចាស ហើយនិយាទៅសំរាប់នៅក្នុងជំនាន់ប៉ុលពតនឹងគឺខ្ញុំទើបតែមានអាយុ ១៤ ទៅ ១៥ ឆ្នាំដែលនឹងហាសចាស ៕

ក៖ បាទហើយចឹងសំរាប់ឪពុកហើយនឹងម្ដាយរបស់អ្នកមីងគឺគាត់បានស្លាប់ដោយសារតែអត់មានបាយហូបមែនដែលរឺទេអ្នកមីង ???

ខ៖ ចាសនិយាយទៅគឺគាត់បានស្លាប់ដោយសារតែអត់មានបាយហូបចឹងហាសចាស ៕

ក៖ បាទហើយចឹងសំរាប់នៅក្នុងជំនាន់ប៉ុលពតគឺយើងអត់អាចរកម្ហូបដើម្បីហូបខ្លួនរបស់សយើងបាននោះទេមែនដែលរឺទេអ្នកមីង ???

ខ៖ ចាសនិយាយទៅគឺយើងរកមិនបាននោះទេហាសចាស ហើយប្រសិនជាយើងទៅរកទៀតនឹងគឺគេនឹងវៃយើងទៀតចឹងហាស ពីព្រោះអីនឹងគឺគេថាយើងមិនបានធ្វើការងារនោះទេហាសចាស ហើយសូម្បីតែម្ទេសមួយផ្លែនឹងក៏គេមិនបានអោយយើងនឹងបានបេះដែលចឹងហាសចាស ហើយនិយយាទៅគឺគេសុទ្ធតែមានចំរៀងហាសនៅក្នុងជំនាន់នឹងហាសចាស ៕

ក៖ បាទហើយចឹងសំរាប់ចំរៀងរបស់គេថាតើគេបានច្រៀងយ៉ាងមិចដែលទៅអ្នកមីង ???

ខ៖ ចាសនិយាយទៅសំរាប់ចំរៀងនឹងគឺខ្ញុំបានភ្លេចបាត់អស់ហើយចឹងហាសចាស ៕

ក៖ បាទនិយាយទៅគ្រាន់តែផ្លែម្ទេសមួយក៏យើងមិនអាចនឹងបេះបានដែលមែនដែលរឺទេអ្នកមីង ???

ខ៖ ចាសនិយាយទៅគ្រាន់តែយើងបេះម្ទេសមួយផ្លែនឹងក៏មិនបានដែលចឹងហាស ហើយនិយាយទៅសំរាប់ពួកវានឹងគឺសាហាវខ្លាំងណាស់ហាសចាស ហើយសំរាប់នៅក្នុងជំនាន់នឹងគឺយើងវេទនាខ្លាំងណាស់ ហើយប្រសិនជាយើងរាប់ទៅតាមតែចិត្តរបស់យើងខឹងគឺថាប៉ុលពតនឹងគឺគេបានជាសាច់អោយម្ដុំនឹងគឺយើងបានទៅជាសាច់គេទៀតហាសចាស ហើយនិយាយទៅសំរាប់នៅក្នុងជំនាន់នឹគឺខ្ញុំឆ្អែតហើយសំរាប់នៅក្នុងជំនាន់នឹងហាសចាស ហើយសំរាប់យើងគឺយើងមិនបានធ្វើអ្វីសោះនឹងហាសគឺគេបានមិនបានអោយបាយទឹកសំរាប់បងប្អូនរបស់យើង ហើយបងប្អូនរបស់យើងបានស្លាប់អស់តែម្ដងហាសចាស ហើយប្រសិនជាយើងនិយាយទៅគឺគេបានថាយើងនឹងគឺជាពួកនាទន់ហាសចាសហើយថាយើងនឹងគឺជានាក់ដែលជិះជាន់គេហាសចាស ហើយសំរាប់នៅក្នុងជំនាន់នឹងគឺយើងបានរស់នៅខាងភ្នំពេញហាសពីព្រោះអីនឹងនៅភូមិអន្លង់ក្ងាននឹងនៅជាប់ខាងភ្នំពេញដែលហាសចាស ហើយដល់ពេលចឹងគឺគេបានដេញយើងហើយគេបានជំលៀសយើងអោយចេញពីនឹងចឹងទៅហាសចាស ហើយណាមួយទៀតនឹងគឺគេបានជំលៀសខ្ញុំបានទៅដល់ខេត្ត បាត់ដំបង ទៀតហាសចាស ។

ក៖ បាទហើយចឹងបានន័យថាសំរាប់អ្នកមីងគេបានត្រូវជំលៀសអ្នកមីងបានទៅដល់ ខេត្តបាត់ដំបងទៀតមែនដែលរឺទេអ្នកមីង ???

ខ៖ ចាសៗហើយនិយយាទៅនៅពេលដែលខ្ញុំបានទៅបាត់ដំបងនឹងគឺគេបានសំលាប់មនុស្សអស់ច្រើនខ្លាំងណាស់ហាសចាស ៕

ក៖ បាទហើយចឹងសំរាប់នៅក្នុងជំនាន់ប៉ុលពតនឹងថាតើអ្នកមីងបានរស់នៅភូមិអ្វីហើយនឹងស្រុកអ្វីដែលទៅអ្នកមីង ???

ខ៖ ចាសនិយាយទៅនៅពេលដែលខ្ញុំបានរស់នៅខាងបាត់ដំបងគឺខ្ញុំបានរស់នៅខាង ខ្លែងជួរ ហាសចាស ហើយសំរាប់នៅខាងនឹងគឺខ្ញុំបានភ្លេចបាត់អស់ហើយចឹងហាសចាស ៕

ក៖ បាទនិយាយទៅគឺមិនអ្វីនោះទេប្រសិនជាអ្នកមីងមិនបានចាំក៏មិនអ្វីដែលចឹងហាសអ្នកមីង ???

ខ៖ ចាសៗ ។

ក៖ បាទហើយចឹងសំរាប់នៅក្នុងជំនាន់នឹងគឺថាអ្នកមីងគ្រាន់តែបានដឹងថាគេបានជំលៀសអ្នកមីងបានទៅរស់នៅខាងបាត់ដំបងរបស់យើងមែនដែលរឺទេអ្នកមីង ???

ខ៖ ចាសៗ ។

ក៖ បាទហើយចឹងចង់សួរអ្នកមីងបន្ដិចថាសំរាប់ឪពុកហើយនឹងម្ដាយរបស់អ្នកមីងដែលគាត់បានស្លាប់នឹងថាតើគាត់មានឈ្មោះអ្វីដែលទៅអ្នកមីង ???

ខ៖ ចាសនិយយាទៅសំរាប់ម្ដាយរបស់ខញញុំគឺគាត់មានឈ្មោះថា សន ហើយសំរាប់ឪពុករបស់ខ្ញុំគឺគាត់មានឈ្មោះថា សៅ ហាសចាស ៕

ក៖ បាទហើយចឹងសំរាប់គាត់ថាតើគាត់មានព្រះជន្មប៉ុន្មានដែលហើយទៅអ្នកមីង ???

ខ៖ ចាសនិយាយទៅនៅពេលដែលគាត់ស្លាប់នឹងគឺគាត់មានអាយុ ៣៦ ឆ្នាំហាសចាសហើយនិយាយទៅគឺគាត់ក្មេងមែនទែន ហើយសំរាប់ឪពុករបស់ខ្ញុំគឺគាត់មានអាយុខ្ទង់ប្រហែលជា​៤០ ឆ្នាំប៉ុននឹងចឹងហាសចាសហើយនិយយាទៅឪពុករបស់ខ្ញុំគឺគាត់មានអាយុបងម្ដាយរបស់ខ្ញុំច្រើនដែលចឹងហាសចាស ៕

ក៖ បាទហើយនិយាយទៅប្រសិជាយើងគិតទៅគឺអាយុរបស់គាត់ប្រហែលជា​ ៨០ ឆ្នាំជាងហើយមេនដែលរឺទេអ្នកមីង ???

ខ៖ ចាសនិយាយទៅសំរាប់ម្ដាយរបស់ខ្ញុំគឺគាត់មានអាយុប្រហែលជា ៧៦ ឆ្នាំតែប៉ុននឹងចឹងហាសចាស ពីព្រោះអីនឹងនៅពេលដែលម្ដាយរបស់ខ្ញុំបានស្លាប់នឹងគឺគាត់មានអាយុ ៣៦ ឆ្នាំចឹងហាសចាស ហើយគាត់បានស្លាប់អស់ ៣០ឆ្នាំជាងហើយចឹងប្រសិនជាយើងគិតមកដល់លូវនឹងគឺគាត់អាយុ ៧៦ ឆ្នាំហើយចឹងហាសចាស ហើយនិយាយទៅសំរាប់គាត់បានស្លាប់ទាំងគាត់មានភាពវ័យក្មេងហាស ហើយសំរាប់កូនរបស់គាត់នៅតូចខ្លាំងណាស់ហាសចាស ហើយគាត់បានស្លាប់ទាំងអស់គ្នាចឹងហាស ពីព្រោះអីនឹងគឺគ្មាននាក់ណាមើលថែគាត់នោះទេហាសចាស ហើយសំរាប់ខ្ញុំនៅតូចហើយមានអាយុ ១៥ ឆ្នាំនឹងគឺគេមិនមានបានអោយយើងមើលបងប្អូនរបស់យើងបាននោះទេហាសចាសគឺគេបានយកយើងនឹងទៅកាប់ធៀងខេត្ត ហើយនឹងទៅកើបអាចម៏គោ យករបស់ទាំងអស់នឹងដាក់ចូលទៅក្នុងរណ្ដៅចឹងហាសចាសដើម្បីយកមកធ្វើជាជីចឹងហាស ហើយនិយាយទោគឺគេមិនបានអោយយើងនឹងរស់នៅជុំគ្នានោះទេហាសចាស ហើយនិយាយទៅសំរាប់នៅក្នុងជំនាន់នឹងគឺគេបានបំបែកគ្នាអស់ហើយចឹងហាសចាស ៕

ក៖ បាទហើយចឹងសំរាប់អ្នកមីងថាតើអ្នកមីងមានបងប្អូនចំនួន ៥ នាក់មែនដែលរឺទេអ្នកមីង ???

ខ៖ ចាសៗ ៕

ក៖ បាទហើយចឹងសំរាប់បងប្អូនរបស់អ្នកមីងថាតើមានប្រុសចំនួនប៉ុន្មាននាក់ ហើយស្រីប៉ុន្មាននាក់ដែលទៅអ្នកមីង ???

ខ៖ ចាសនិយាយទៅសំរាប់បងប្អូនរបស់ខ្ញុំគឺមាន ប្រុស ៣នាក់ ហើយនឹងស្រី២នាក់ហាសចាស ៕

ក៖ បាទហើយចឹងសំរាប់អ្នកមីងគឺជាកូនពៅគេមែនដែលរឺទេអ្នកមីង ???

ខ៖ ចាសនិយាយទៅគឺបងគេប្រុសហើយបន្ទាប់មកគឺខ្ញុំចឹងហាសចាស ហើយសំរាប់គាត់បានស្លាប់ទាំងអស់ចឹងហាសចាស ៕

ក៖ បាទហើយចឹងសំរាប់ប្អូនទី២របស់អ្នកមីងថាតើគាត់មានឈ្មោះអ្វីដែលទៅអ្នកមីង ???

ខ៖ ចាសសំរាប់ប្អូនទី២របស់ខ្ញុំគឺគាត់មានឈ្មោះថា សើរ ហើយយើងហៅគាត់តែនីៗនោះទេហាសចាស ។

ក៖ បាទហើយចឹងសំរាប់នៅក្នុងជំនាន់មុននឹងថាតើពួកគាត់បានធ្វើអ្វីខុសដែលទៅអ្នកមីងបានជាប៉ុលពតគេបានយកពួកគាត់ទាំងអស់គ្នាយកទៅសំលាប់ចោលដែលទៅអ្នកមីង ??

ខ៖ ចាសនិយាយទៅគឺគាត់មិនបានយកទៅសំលាប់នោះទេ គឺគេមិនអោយគាត់បានហូបបាយតែម្ដងហាសចាស ហើយនិយាយទៅគឺអត់បាយទាំងអស់គ្នាតែម្ដងហាសចាស ហើយនិយាយទៅគឺគេបានអោយបាយដែលតែគ្រាន់តែថាគេបានអោយបាយសំរាប់ហូបបន្ដិចនោះទេហាសចាស ហើយសំរាប់អង្ករតែបន្ដិចហើយម្នាក់បានតែមួយក្ដាប់អីនឹងថាតើយើងធ្វើយ៉ាងមិចហូបទៅឆ្អែតហាស ហើយយើងដាក់បន្លែហើយនឹងត្រកួនអីនឹងគឺយើងមានចេះអ្វីនោះទេចាស ហើយសំរាប់តូចៗនឹងគឺពួកវានឹងគឺមានចេះអ្វីពួកវាចឹងហាសចាស ហើយសំរាប់ឪពុករបស់ខ្ញុំនៅពេលដែលគាត់បានឃើញកូនរបស់គាត់អត់ហើយនឹងពិបាកពេគចឹងទៅគឺគាត់ខ្ចិលចហូបហើយយករបស់គាត់អោយកូនបានហូប ហើយគាត់សុខចិត្ដដេកស្លាប់តែម្ដងចឹងទៅហាសចាស ពីព្រោះអីនឹងគឺគាត់អាណិតកូនរបស់គាត់ហាសចាស ៕

ក៖ បាទហើយចឹងនៅពេលដែលគាត់បានស្លាប់បាត់ចឹងគឺគាត់រិទ្ធតែមានភាពវេទនា ហើយក៏គ្មាននាក់ណាយកបាយទឹកអោយកូនរបស់គាត់បានហូបទៀតដែលមែនដែលរឺទេអ្នកមីង ???

ខ៖ ចាសនិយាយទៅគឺមួយនឹងគឺអត់ទៀតនឹងហើយចឹងហាសចាស ហើយនិយាយទៅគឺមិនបានទៅយកណាបានទៀតនោះទេហាសចាស ហើយណាមួយទៀតនឹងគឺគេមានរោងបាយហើយនឹងការដ្ធានរបស់គេនឹងគឺកេបានយាមយ៉ាងជិតៗគឺយើងមិនអាចចូលបាននោះទេហាសចាស ហើយសំរាប់បបបររបស់គេនឹងគឺគេព្រឹកឡើងនឹងគឺគេបានដួសចែកគ្នាហូបចឹងទៅហាសចាស ហើយនៅពេលដែលយើងហូបចឹងទៅគឺមានតែទឹកចឹងទៅហាសចាស ៕

ក៖ បាទហើយចឹងសំរាប់នៅក្នុងមួយថ្ងៃនឹងថាតើគេបានអោយយើងនឹងហូបប៉ុន្មានពេលដែលទៅអ្នកមីង ???

ខ៖ ចាសនិយាទៅនៅក្នុងមួយថ្ងៃគឺគេបានអោយយើងហូបតែ ២ពេលនោះទេហាសចាស ហើយសំរាប់ខ្ញុំដូចជាកុមារចឹងគឺខ្ញុំបានធ្វើការងាររហូតតាំងពីព្រឹករហូតដល់យប់ចឹងហាសចាស ហើយសំរាប់ពេលខ្លះនឹងគឺគេបានដាក់ភ្លើងអោយនៅចំកណ្ដាលភ្លឺស្រែចឹងទៅក៏គេបានអោយយើងនឹងទៅដកសន្នាប់តែយប់ទៀតហាសចាស ហើយសំរាប់យើងដែលនៅតូចចឹងទៅគឺគេបានដាក់នៅកន្លែងការដ្ធានរបស់គេនឹងគឺយើងធ្វើការងារនៅកន្លែងនឹងហាសចាស ហើយសំរាប់គេបានដួសបបរអោយហូបចឹងទៅហាស ហើយសំរាបនាក់ខ្លះគេបានហូបឆ្អែតក៏ឆ្អែតចឹងទៅ ហើយសំរាប់នាក់ដែលមិនឆ្អែតក៏មិនឆ្អែតចឹងទៅហាស ពីព្រោះអីនឹងគេបានដួសបបរអោយយើងហូបនឹងគឺសុទ្ធទឹកចឹងហាសចាស ហើយនាក់រស់បានក៏រស់ទៅ ហើយសំរាប់នាក់ដែលបានស្លាប់ក៏គេបានយកមនុស្សយកទៅកប់ចឹងទៅហាសចាស ហើយនិយាយទៅគឺសាហាវខ្លាំងណាស់នៅខាងខេត្ត បាត់ដំបង ហាសចាស ហើយសំរាប់យើងដែលជាក្មេងៗប្រសិនជាយើងបានលួចរបស់គេស៊ីនឹងគឺគេបានចាប់យើងដាក់ខ្នោះហាស ហើយក្មួយអើយខ្ញុំមិនចង់និយាយនោះទេ ហើយប្រសិនជានិយាយទៅគឺខ្ញុំមានអារម្មណ៏ឆ្អែតហាសចាស ហើយសំរាប់នាក់ខ្លះនឹងគឺគេមិនជឿគឺមិនជឿនោះទេសំរាប់នាក់ដែលបានរស់នៅខាងគេបានដាក់គុកក្មេងៗនឹងហាសចាស ហើយសំរាប់កុមារនឹងគឺគេបានយកកុមារនឹងយកទៅដាក់អោយធ្វើពលកម្មនឹងគឺផ្សេងហាស ហើយសំរាប់មន្ទីដែលគេបានចាប់មនុស្សយកទៅខុមឃាំងនឹងហាស ហើយសំរាប់ក្មេងៗដែលគេបានទៅចាប់ក្ដាមហើយនឹងខ្យងសំរាប់ហូបចឹងទៅគឺពួកវានឹងបានចាប់យើងបំបែកយើងពីឪពុកហើយនឹងម្ដាយរបស់យើងហាសចាស ហើយសំរាប់នាក់ដែលបានយំរញ្ញ៉ែរញ្ញ៉ៃអីនឹងគឺគេបានចាប់ក្មេងនឹងបោះចូលទៅក្នុងទឹកហើយលង់ទឹកស្លាប់តែម្ដងហាសចាស ហើយមិនចាំបាច់មនុស្សមកសំលាប់នាំអោយពិបាកនោះទេហាសចាស ហើយនិយាយទៅគឺយើងវេទានាខ្លាំងណាស់លោកអើយ ហើយនិយាយទៅគឺខ្ញុំឆ្អែតហើយ សំរាប់យើងគ្រាន់តែរ៉ែកដីនឹងគឺមិនបាន ៣ម៉េត្រផងនឹង ហើយសំរាប់ថ្ងៃ៣ម៉ែត្រនឹងគឺយើងមិនទាន់នឹងធ្វើហើយផងនឹងគឺដល់ពេលយប់នឹងគឺគេបានអោយយើងនឹងរ៉េកដីនឹងចំនួន ៣ម៉ែត្រទៀតហាសចាស ហើយនិយាយទៅគឺរ៉ែកនឹងច្រើនណាស់ ហើយសំរាប់ខ្ញុំនៅពេលដែលចាស់ទៅគឺខ្ញុំមិនអាចនឹងធ្វើអ្វីបានច្រើននោះទេហាសចាស ហើយសំរាប់រ៉ែកដីនឹងគឺមិនជិតនោះទេហាសចាស និយាយទៅគឺឆ្ងាយខ្លាំងណាស់ចាស ហើយសំរាប់ការរ៉េកនឹងគឺបង្គីនឹងគឺធំៗខ្លាំងណាស់រ៉េកយកទៅដាក់ដើម្បីធ្វើទំនប់ ហើយសំរាប់ខែរងាចឹងគឺគេបានអោយយើងនឹងជីកដីនៅក្នុងទឹកហើយសំរាប់នាក់ដែលបានចុកពោះចឹងទៅគឺគេគ្រាន់តែមើលបន្ដិចនឹងគឺគេបានដាក់យើងមួយខ្នងជប់យើងប្រកាច់ប្រកិនពេញនឹងហើយវៃយើងហើយចឹងគឺបានស្លាប់គ្រាន់តែដាក់យើងនៅក្នុងនឹងហើយចាក់ដីកប់យើងនៅលើនឹងតែម្ដងហាសចាស ហើយនិយាយទៅសំរាប់ពួកនឹងគឺមិនបានមកមើលយើងនោះទេហាសចាស ហើយសំរាប់នាក់ដែលនៅខាងខេត្ត បាត់ដំបង គឺយើងអាចទៅដើរសំភាសន៏បានចឹងហាស អោយតែនាក់ដែលបានរស់នៅខាងខេត្ត បាត់ដំបងនៅក្នុងជំនាន់នឹងគឺសុទ្ធតែនាក់ដែលមានភាពវេទនាខ្លាំងណាស់ហាសចាស ហើយសំរាប់ប៉ុលពតមែនប្រសិនជាបានរស់នៅក្នុងស្រុកមួយនេះគឺមិនអ្វីនោះទេ ពីព្រោះអីនឹងគឺគេបានហូបឆ្អែតហាសចាស ហើយប្រសិនជាគេបានអោយបបរអោយយើងហូបគឺយើងហូបទៅបានឆ្អែត ហើយសំរាប់បាយប្រសិនជាគេអោយក៏យើងអាចហូបបានឆ្អែតដែលចឹងហាសចាស ហើយប្រសិនជានៅក្នុងខេត្តបាត់ដំបងវិញនឹងគឺនាក់ទាំងអស់នឹងគឺវេទនាខ្លាំងណាស់គឺបានស្លាប់អស់មនុស្សរាប់ពាន់រាប់ម៉ឺននាក់ហាសចាស ហើយនិយាយទៅការតាមសំលាប់នឹងគឺមិនសូវជាប៉ុន្មាននោះទេ នាក់ដែលបានស្លាប់ភាគច្រើនគឺស្លាប់ដោយសារតែអត់បាយហូបហាសចាស ៕

ក៖ បាទនិយាយទៅគឺខ្ញុំបានលឺគេនិយាយថាសំរាប់នៅខាងខេត្ត បាត់គឺភាគច្រើនគេបានធ្វើស្រូវនឹងគឺបានច្រើនខ្លាំងណាស់មែនដែលរឺទេអ្នកមីង ???

ខ៖ ចាសនិយាយៅទគឺថាសំរាប់ស្រូវនឹងគឺគេបានធ្វើបានច្រើនខ្លាំងណាស់ នៅក្នុងមួយឆ្នាំ គឺគេបានធ្វើបាន៣ដងហាសចាសតែសំរាប់ស្រូវនឹងគឺយើងមិនដឹងថាគេយកចេញទៅណានោះទេ ហើយអោយតែដល់ពេលយប់ឡើងនឹងគឺគេបានដឹកស្រូវអង្ករទាំងអស់នេះទាំងឡានកុងតាន័រ ហើយនិយាយទៅគឺឡានធំៗខ្លាំងណាស់យកមកដឹកគ្មានសល់នោះទេហាស ហើយនៅពេលដែលយើងបានធ្វើការងារនៅក្នុងរយះពេល ១០ថ្ងៃនឹងគឺគេបានអោយយើងសំរាកមួយថ្ងៃហាសចាស ហើយសំរាប់ថ្ងៃសំរាកនឹងគឺគេមិនបានអោយយើងហូបអ្វីនោះទេហាសពីព្រោះអីនឹងគេនិយាយថាយើងមិនបានចេញពលកម្មគឺយើងមិនចាំបាច់ហូបអ្វីនោះទេហាសចាស ហើយយើងដេកគពោះតាមនឹងចឹងទៅហាសចាស ហើយយើងរឺក៏នាក់ណាដែលគេហ៊ានចឹងទៅក៏គេបានដើរតាមវាលស្រែហើយក៏បានបូចស្រូវខ្ចីរបស់គេនឹង រឺក៏ស្រូវទុំចឹងទៅក៏គេបានយកមកស៊ីតែម្ដងហាស ហើយធ្វើយ៉ាងមិចនៅពេលដែលស៊ីគឺយើងមិនអោយគេបានឃើញនោះទេហាសចាស ពីព្រោះអីនឹងគឺយើងធ្វើទៅជាបត់ជើងហើយអង្គុយនៅតាមវាលស្រែចឹងទៅក៏បានបូកស្រូវចឹងទៅបានមួយហោប៉ៅចឹងទៅគឺហូបចឹងទៅហាស ហើយសំរាប់ដាមជើងរបស់មនុស្សគឺសុទ្ធតែអាចមន៏ជ្រូកហាសហើយយើងគ្រាន់តែរកកន្ទុកហូបនឹងគឺមិនបានទៀតហាសចាស និយាយទៅគឺខ្ញុំចង់ប្រាប់ថាសំរាប់កន្ទុកនឹងគឺយើងទាល់តែលួចលាក់បានយើងអាចបានហូបហាសចាស ហើយសំរាប់កន្ទុកនឹងគឺយើងយកមកនឹងដាក់ជាមួយនឹងទឹកសើមៗចឹងទៅគឺយើងយកទៅពូចហើយក៏យើងបានយកទៅស្ងោរទៀតចឹងទៅហាសចាស ហើយយើងក៏លួចលាក់ហូបចឹងទៅហាស ហើយគ្មានអំបិលផងហាស ហើយប្រសិនជាមានអំបិលមួយគ្រាប់រឺក៏ពីរគ្រាប់នឹងគឺយើងសុទ្ធលួចលាក់ដាក់នៅក្នុងសំពត់របស់យើងចឹងហាស ហើយនៅពេលដែលយើងហូបបបរបានពីរទៅបីម៉ាត់ចឹងទៅគឺយើងមើលឆ្វេងមើលស្ដាំចឹងទៅអត់មានមនុស្សក៏យើងយកចេញមកហូបហើយគ្មានមនុ្សសទៀតក៏យើងបានយកទុកវិញចឹងទៅហាសចាស ហើយសំរាប់យើងនៅពេលដែលអត់មានអំបិលសំរាប់ហូបគឺមនុស្សយើងហើមសាច់ហាស ហើមសាច់ទាំងប្រុសទាំងស្រីតែម្ដងហាសចាស ៕

ក៖ បាទនិយាយទៅគ្រាន់តែអំបិលនឹងក៏គេមិនបានអោយយើងហូបដែលមែនដែលរឺទេអ្នកមីង ???

ខ៖ ចាសនិយាយទៅគឺគេបានអោយយើងហូបតែនៅក្នុងជំនាន់នឹងគឺយើងមានរបស់ទាំងអស់នឹងមកពីណាគឺមានតែលួចលាក់ ចឹងទៅពីព្រោះអីនឹងនៅពេលដែលយើងបានចេញពីភ្នំពេញមកគឺយើងមានខ្សែកខ្សែដៃចឹងទៅក៏យើងបានលួចដូរគ្នាចឹងទៅហាសចាស ហើយមានចាស់ៗគាត់នៅកន្លែងនឹងចឹងទៅក៏យើងបានលួចដូរគ្នាចឹងទៅហាសចាស ហើយសំរាប់ខ្សែកមួយកង់ពីរកង់ចឹងទៅក៏យើងបានលួចដូចយកអំបិលហូបចឹងទៅហាសចាស ហើយប្រសិនជាគេបានឃើញយើងហូបគេបានចោទប្រកាន់យើងថាយើងលួចរបស់គេហូបចឹងហាសចាស ហើយសំរាប់អំបិលនឹងគឺគេមានតែនៅក្នុងរោងបាយរបស់គេនោះទេហាសចាស ហើយក្រៅពីនឹងគឺគ្មាននោះទេចឹងគឺគេចោទយើងថាគឺយើងមានតែលួចរបស់គេ ហើយដល់ពេលចឹងគឺយើងមានតែលួចលាក់នោះទេពីព្រោះអីនឹងនៅក្នុងរោងបាយរបស់គេនឹងគឺម្ហូបសាបឆឹងនឹងមានអី ៕

ក៖ បាទហើយចឹងគឺគេមិនបានសួរយើងថាយើងបានយកមាសរបស់យើងដើម្បីទៅប្ដូរទៅជាអំបិលសំរាប់ហូបចឹងគឺគេមិនបានសួរយើងនោះទេមែនដែលរឺទេអ្នកមីង ???

ខ៖ ចាសនិយាយទៅគឺគេមិនបានសួរយើងនោះទេហាសចាស ហើយនិយាយទៅនៅពេលដែលយើងហូបគឺធ្វើយ៉ាងមិចកុំអោយគេបានឃើញហាស ហើយប្រសិនជាគេបានឃើញនឹងគឺគេដឹងតែសួរយើងហើយហាសចាស ពីព្រោះអីនឹងគឺយើងសុទ្ធតែលាក់ហាសគឺយើងបានដាក់ស្លឹកឈើអីនឹងគឺយើងសុទ្ធតែលាក់ហាសចាស ហើយនិយយាទៅនៅក្នុងជំនាន់ប៉ុលពតនឹងគឺវេទនាខ្លាំងណាស់ ហើយនាក់ដែលបានកើតមកផុតជំនាន់ប៉ុលពតនឹងគឺលេងវេទនាទៀតហើយហាសពិសេសគឺចៅរបស់យើងលេងវេទនាដូចជាយើងទៀតហើយហាសចាស ៕

ក៖ បាទហើយចឹងសំរាប់នៅក្នុងជំនាន់នឹងថាតើប្ដីរបស់អ្នកមីងថាតើគាត់បានជួយដល់អ្នកមីងដែលលរឺទេអ្នកមីង ???

ខ៖ ចាសនិយាយទៅសំរាប់នៅក្នុងជំនា់ននឹងគឺគេបានលេងយើងបាត់ហើយ ពីព្រោះអីនឹងគឺគេមានប្រពន្ធចុងមួយទៀតហើយចឹងហាសចាស ៕

ក៖ បាទហើយចឹងសំរាប់នៅក្នុងជំនាន់ប៉ុលពតគឺយើងអាចមានប្រពន្ធចុងបានដែលមែនដែលរឹទេអ្នកមីង ???

ខ៖ ចាសនិយាយទៅគឺអត់បាននោះទេ នៅក្នុងជំនាន់ប៉ុលពតគឺគេបានរៀបចំការអោយយើងម្ដងគឺសុទ្ធតែ ១០ ទៅ ២០គូចឹងទៅហាសចាស ហើយនៅពេលដែលគេចង់អោយយើងមានប្ដីរឺក៏ប្រពន្ធចឹងទៅក៏គេបានកោះហៅយើងទៅខាងស្រីខាងប្រុសចឹងទៅហាស ហើយប្រសិនជាយើងចង់រៀបការជាមួយគ្នាចឹងទៅក៏គេបានហៅខាងស្រីមួយក្រុមមកចឹងទៅ ហើយហៅខាងប្រុសមួយក្រុមមកចឹងទៅហើយគេក៏បានចាប់គូរអោយយើងនឹងហើយអង្គុយនៅទន្ទឹមគ្នាចឹងទៅហាសចាស សំរាប់នាក់ណាដែលស្រឡាញ់មិនស្រឡាញ់នឹងគឺគេដឹងតែរៀបអោយយើងហើយគឺគេមិនបានសួរយើងនោះទេហាសចាស ហើយសួរយើងថាស្រឡាញ់រឺក៏មិនស្រឡាញ់អីនឹងគឺគេមិនបានសួរនោះទេហាសចាស ។

ក៖ បាទហើយចឹងសំរាប់អ្នកមីងថាតើអ្នកមីងបានរៀបជាមួយលោកពូនៅក្នុងជំនាន់ប៉ុលពតរឺក៏រៀបការបន្ទាប់ពីបែកជំនាន់ប៉ុលពតដែលទៅអ្នកមីង​ ???

ខ៖ ចាសនិយាយទៅនៅពេលដែលខ្ញុំបានប្ដីនឹងគឺខ្ញុំបានរត់ទៅដល់ជុំរុំហើយហាសចាស និយាយទៅគឺខ្ញុំបានរត់ទៅរស់នៅខាងសុខសាន្ដបានខ្ញុំបានប្ដីម្នាក់នឹងហាចាស ហើយនិយាយទៅគឺថានៅពេលដែលបែកពីជំនាន់ប៉ុលពតហើយចឹងបានខ្ញុំមានប្ដីហាសចាស ៕

ក៖ បាទហើយចឹងសំរាប់ប្ដីរបស់អ្នកមីងថាតើគាត់មានឈ្មោះអ្វីដែលទៅអ្នកមីង ???

ខ៖ ចាសសំរាប់ប្ដីរបស់ខ្ញុំគឺគាត់មានឈ្មោះថា អាន ហើយសំរាប់គេលូវនឹងគឺគេមានប្រពន្ធចុងមួយទៀតចឹងហាសចាសពីព្រោះអីនឹងគឺយើងបានលេងលះគ្នាហើយចឹងហាស ហើយសំរាប់សព្វថ្ងៃនឹងគឺខ្ញុំបានរស់នៅជាមួយនឹងកូនរបស់ខ្ញុំហាសចាស ៕

ក៖ បាទហើយចឹងសំរាប់នៅក្នុងជំនាន់មុននឹងថាតើអ្នកមីងបានធ្វើយ៉ាងមិចដែលទៅអ្នកមីងបានជួបជាមួយលោកពូហើយបានរៀបការជាមួយគ្នាដែលទៅអ្នកមីង ???

ខ៖ ចាសនិយាយទៅសំរាប់នៅក្នុងជំនាន់នឹងគឺយើងបានរត់ទៅជុំរុំទាំងអស់គ្នាហាសចាស ហើយនិយាយទៅគឺគេបានធ្វើជាទាហ៊ានចឹងហាសចាស​៕

ក៖ បាទហើយចឹងនៅពេលដែលគាត់បានរៀបជាមួយអ្នកមីងហើយចឹងថាតើនៅក្នុងជំនាន់នឹងគាត់បានអោយថ្លៃបណ្ដាការទៅកាន់អ្នកមីងយ៉ាងមិចដែលទៅអ្នកមីង ???

ខ៖ ចាសនិយាយទៅនៅក្នុងជំនាន់នឹងគឺមានថ្លៃបណ្ដាការមកណាចាស ហេហេនិយាយទៅគឺអត់មាននោះទេចាស ហើយប្រសិនជាយើងស្រឡាញ់គ្នាចឹងទៅក៏យើងអាចទៅប្រាប់ចាស់ទុំ ហើយចាស់ទុំគេរៀបចំអោយយើងចឹងទៅហាសចាស ៕

ក៖ បាទហើយចឹងសំរាប់អ្នកមីងនៅក្នុងជំនាន់មុននឹងនៅពេលដែលរៀបការគឺមិនអស់ថ្លៃបណ្ដាការនោះទេមែនដែលរឺទេអ្នកមីង ???

ខ៖ ចាសនិយាយទៅគឺមិនអស់នោះទេហាសចាស ។

ក៖ បាទហើយចឹងនៅពេលដែលអ្នកមីងបានរៀបការនឹងថាតើអ្នកមីងបានរៀបការនៅទីកន្លែងណាដែលទៅអ្នកមីង ???

ខ៖ នៅពេលដែលរៀបការនឹងគឺរៀបការនៅខាងជុំរុំនឹងតែម្ដងហាសចាស ៕

ក៖ បាទហើយចឹងសំរាប់ជុំរុំនឹងនៅខាងខេត្តបាត់ដំបងរបស់យើងដែលរឺក៏យ៉ាងមិចដែលទៅអ្នកមីង ???

ខ៖ ចាសនិយាយទៅសំរាប់ជុំរុំនឹងគឺនៅដល់ស្រុកថៃហាសចាស ហើយនិយាយទៅគឺយើងចូលទឹកដីថៃហើយហាសចាសតែគ្រាន់តែយើងមិនបានចូលដល់ទឹកដីប្រទេសថៃនោះទេគ្រាន់តែជាប់ព្រំប្រទល់ប្រទេសនឹងតែម៉ុននឹងហាសចាស ហើយណាមួយគឺយើងបានទិញអីវ៉ាន់ពីថៃអីនឹងគឺយើងមិនចាំបាច់ជិះឡានទៅនោះទេគ្រាន់តែដើរទៅនឹងក៏ដល់ដែលចឹងហាសចាស ហើយប្រសិនជាយើងចង់ទិញអ្វីនឹងគ្រាន់តែយើងដើរចូលផ្សារថៃនឹងគឺបានចឹងហាសចាស ៕

ក៖ បាទហើយចឹងបានន័យថាសំរាប់អ្នកមីងគឺដូចជាធ្លាប់នៅខាងប៉ោយប៉ែកនឹងមែនដែលរឺទេអ្នកមីង ???

ខ៖ ចាសៗគឺដូចនឹងចឹងហាសចាស ៕

ក៖ បាទនិយាយទៅសំរាប់ខ្ញុំបានធ្លាប់ចូលម្ដងដែល ហើយនៅពេលដែលខ្ញុំបានចូលទៅគឺមានអារម្មណ៏សប្បាយចិត្តដែលហាសអ្នកមីង តែទាល់តែយើងបានធ្វើតាមគេហើយនឹងធ្វើបាត់របស់ប្រទេសហាសអ្នកមីង ហើយនៅពេលដែលចូលលើកមុននឹងគឺគេបានយកអស់ ២ម៉ឺនរៀលហាសអ្នកមីង ???

ខ៖ ចាសនិយាយទៅសំរាប់នៅក្នុងជំនា់ននឹងគឺថានៅពេលដែលយើងចូលទៅគឺមិនចាំបាច់ទិញអ្វីនោះទេហាសចាស ហើយអោយតែយើងចេះនិយាយភាសាថៃបន្ដិចបន្ដួចចឹងទៅគឺយើងអាចទៅផ្សារថៃរបស់វាបានហើយចឹងហាសចាស ៕

ក៖ បាទហើយចឹងសំរាប់អ្នកមីងថាតើអ្នកមីងចេះភាសាថៃខ្លះដែលរឺទេអ្នកមីង ???

ខ៖ ចាសនិយាយទៅសំរាប់នៅក្នុងមួយជំនា់ននឹងគឺយើងអាចនិយាយមួយចេះទិញដូរបានចឹងហាសចាស តែសំរាប់លូវនឹងគឺយើងភ្លេចអស់ហើយហាសចាស ។

ក៖ បាទហើយចឹងសំរាប់អ្នកមីងថាតើអ្នកមីងតាំងពីតូចរហូតដល់ធំថាតើអ្នកមីងដែលបានរៀនរឺក៏បានសិក្សាបានខ្លះដែលរឺទេអ្នកមីង ???

ខ៖ ចាសនិយាយទៅគឺយើងមិនបានរៀននោះទេហាសចាស ហើយសំរាប់ខ្ញុំនៅពីក្មេងនឹងគឺខ្ញុំបងគេ ហើយសំរាប់ម្ដាយរបស់ខ្ញុំគឺគាត់បានចិញ្ចឹមកូនច្រើនទៀតហាសចាស ហើយយើងដឹងហើយសំរាប់នាក់់ស្រែ មើលគោមើលអីចឹងទៅហាសចាស ហើយសំរាប់នៅក្នុងជំនា់ននឹងស្រុករបស់ខ្ញុំគឺគ្មានសាលារៀនផងនឹងគឺគេបានរៀនតែពេលយប់ដូចជាអក្ខកម្មតែប៉ុននឹងហាសចាស ហើយយើងនៅក្មេងគឺយើងមានបានរៀនអ្វីគឺយើងងងូតដេកហូតនឹងហាសចាស ៕

ក៖ បាទហើយចឹងក៏សំរេចចិត្តអត់បានរៀនតែម្ដងមែនដែលរឺទេអ្នកមីង ???

ខ៖ ចាសនិយាយទៅគឺយើងអត់មានរៀននោះទេហាសចាស និយយាទៅគឺស្ដាយមែនទែនហាសចាស ។

ក៖ បាទហើយចឹងនៅពេលដែលអ្នកមីងបានរៀបការជាមួយលោកពូហើយចឹងថាតើអ្នកមីងមានកូនទាំងអស់ចំនួនប៉ុន្មាននាក់ដែលទៅអ្នកមីង ???

ខ៖ ចាសសំរាប់ខ្ញុំមានកូនទាំងអស់ចំនួន ៣ នាក់ហាសចាស ៕

ក៖ បាទហើយចឹងសំរាប់កូនរបស់អ្នកមីងថាតើគាត់មានឈ្មោះអ្វីដែលទៅអ្នកមីង ???

ខ៖ ចាសសំរាប់កូនរបស់ខ្ញុំមីមួយបងគឺវាមានឈ្មោះថា គន្ធា ហើយសំរាប់មួយទៀតគឺវាមានឈ្មោះថា​សុខចាន់ ហើយមួយទៀតពៅគេមានឈ្មោះថា​ សុខ លាង ហាសចាស ។

ក៖ បាទហើយចឹងសំរាប់កូនរបស់ថាតើប្រុសប៉ុន្មាន ហើយនឹងស្រីប៉ុន្មានដែលទៅអ្នកមីង ???

ខ៖ ចាសសំរាប់កូនរបស់ខ្ញុំប្រុស១ហើយនឹងស្រី២នាក់ហាសចាស ៕

ក៖ បាទហើយចឹងសំរាប់កូនរបស់អ្នកមីងថាតើពួកគាត់បានរៀបការអស់ហើយរឺក៏យ៉ាងមិចដែលទៅអ្នកមីង ???

ខ៖ ចាសកូនរបស់ខ្ញុំរៀបការអស់២នាក់ ហើយនៅមិនទាន់រៀបការនៅ១ម្នាក់ទៀតហាសចាស ៕

ក៖ បាតហើយចឹងបានន័យថាសំរាប់អ្នកមីងគឺមានចៅហើយមែនដែលរឺទេអ្នកមីង ???

ខ៖ ចាសនិយាយទៅសំរាប់ពួកវានេះគឺជាចៅរបស់ខ្ញុំ ហើយចៅមួយនេះគឺជាកូនបងគេបង្អស់ហាសចាស ហើយសំរាប់កូនទី២របស់ខ្ញុំគឺវាទើបតែរៀបការនៅថ្ងៃទី ៨ រឺក៏៩ មុននឹងនោះទេ ហើយនិយាយទៅគឺទើបតែបានប៉ុន្មានថ្ងៃមុននេះនោះទេហាសហើយខ្ញុំនៅសល់កូនស្រីមួយទៀតនោះទេហាសចាស ៕

ក៖ បាទហើយចឹងសំរាប់កូនរបស់អ្នកមីងគឺមិនទាន់រៀបការគាត់នៅរៀនរឺក៏យ៉ាងមិចដែលទៅអ្នកមីង ???

ខ៖ ចាសនិយាយទៅគឺវាមិនបានរៀននោះទេគឺវាបានទៅធ្វើការងារនៅខាងរោងចក្រនៅខាងភ្នំពេញហាសចាស ៕

ក៖ បាទហើយចឹងសរុបទៅថាតើចៅរបស់អ្នកមីងទាំងអស់មានចំនួនប៉ុន្មានានាក់ដែលទៅអ្នកមីង ???

ខ៖ ចាសសំរាប់ចៅរបស់ខ្ញុំគឺមានចំនួន ២ នាក់ហាសចាស​ ហើយសំរាប់ចៅរបស់ខ្ញុំទាំង២នាក់នឹងគឹនិយាយទៅគឺក្បាលខួចតែម្ដងហាសចាស ៕

ក៖ បាទហើយចឹងសំរាប់ចៅបងគេរបស់អ្នកមីងថាតើគាត់មានឈ្មោះអ្វីដែលទៅអ្នកមីង ???

ខ៖ ចាសសំរាប់ចៅបងគេគឺគាត់មានឈ្មោះថា គន្ធា ហើយសំរាប់ចៅតូចមុននឹងគឺគាត់មានឈ្មោះថា អា ភា ៕

ក៖ បាទហើយចឹងសំរាប់ចៅរបស់អ្នកមីងគឺគាត់មានឈ្មោះស្រដៀងជាមួយនឹងម៉ាក់របស់មែនដែលរឺទេអ្នកមីង ???

ខ៖ ចាសៗ ។

ក៖ បាទហើយចឹងសំរាប់ចៅរបស់អ្នកមីងថាតើគាត់រៀនបានថ្នាក់ទីប៉ុន្មានដែលទៅអ្នកមីង ???

ខ៖ ចាសនិយាយទៅចៅបងគេរៀនបានថ្នាក់ទី ៥ ហើយសំរាប់ចៅប្អូនរៀនបានថ្នាក់ទី ១ ៕

ក៖ បាទហើយចឹងសំរាប់ចៅរបស់អ្នកមីងថាតើគាត់រៀនពូកែដែលរឺទេអ្នកមីង ???

ខ៖ ចាសនិយាយទៅសំរាប់វាគឺរៀនទៅគឺពូកែគ្រាន់បើលរបស់វាដែលនឹងហាសចាស ៕

ក៖ បាទហើយចឹងចង់សួរអ្នកមីងបន្ដិចទៀតថាសំរាប់នៅក្នុងជំនាន់ប៉ុលពត គឺគេគ្រាន់តែអោយអ្នកមីងទៅលើកអាចម៏គោហើយសំរាប់ការលើកទំនប់អីនឹងថាតើគេបានអោយអ្នកមីងធ្វើការងារទាំងអស់នឹងដែលរឺទេអ្នកមីង ???

ខ៖ ចាសនិយាយទៅគេបានអោយលើកទំនប់ ដកស្ទុងអីទាំងអស់នឹងសព្វគ្រប់ទាំងអស់ ហើយនិយាយទៅសំរាប់ការងាររបស់ពួកវាមានប៉ុន្មានគឺយើងធ្វើទាំងអស់នឹងចឹងហាសចាស ហើយដូចថាប្រសិនជាខាងលើកទំនប់គេអត់មានកំលាំងក៏យកយើងទៅលើកទំនប់ចឹងទៅ ហើយប្រសិនជាការស្ទុងរបស់គេមិនមានកំលាំងចឹងទៅក៏គេបានយកយើងទៅដកស្ទុងចឹងទៅហាសចាស ហើយនិយាយទៅគឺគេបានផ្លាស់ប្ដូរវេនរបស់យើងទៅធ្វើការងារផ្សេងៗរហូតហាសចាស ហើយគេបានហៅខ្ញុំទៅជីកប្រឡាយខ្ញុំក៏បានទៅជីកប្រឡាយចឹងទៅ ហើយពេលខ្លះគេក៏បានហៅខ្ញុំអោយទៅជីកដី ហើយនឹងលើកដីបង្គីធំចាក់ចឹងទៅ ហើយសំរាប់ពាក្យថាប្រឡាយគឺគេជីកទឹកគឺធ្វើគ្រប់សព្វទាំងអស់ ហើយនៅក្នុងជំនាន់នឹងគឺថាគេជីកប្រឡាយគឺប្រើតែមនុស្សនោះទេ មិនដូចជាលូវគឺប្រើម៉ាស៊ីននោះទេ ហើយនៅក្នុងជំនាន់នឹងប្រឡាយមានប៉ុន្មានគឺគេជីកហើយនឹងប្រើតែមនុស្សសុទ្ធសាធ ៕

ក៖ បាទហើយចឹងសំរាប់នៅក្នុងជំនាន់មុនគឺគេមិនទាន់មានម៉ាស៊ីនរឺក៏យ៉ាងមិចដែលទៅអ្នកមីង ???

ខ៖ ចាសនិយាយទៅគឺខ្ញុំមិនសូវដឹងដែល តែប្រហែលជាមិនទាន់មានម៉ាស៊ីននោះទេ ហើយគ្រាន់តែយើងបានដឹងថាប៉ុលពតគេនិយាយថា អោយយើងខំប្រឹងប្រែងបន្ដិចទៀតទៅ បន្ដិចទៀតគឺយើងមានម៉ាស៊ីនដើម្បីបញ្ចុកបាយទៀត ហើយនិយាយទៅគឺពួកវាបានកហុសយើងអោយយើងចេះតែធ្វើការងារអោយពួកវាចឹងទៅហាសចាស ហើយពួកវាថាបន្ដិចទៀតមានម៉ាស៊ីនបញ្ចុកទៀតតែសំរាប់យើងរកតែបាយស៊ីខ្លួងឯងមិនចង់បានផងមានម៉ាស៊ីនបញ្ចុកបាយទៀត ហើយសំរាប់យើងនៅពេលដែលធ្វើការងាររយះពេល ៣ ឆ្នាំគឺមិនដែលបានស្គាល់រស់ជាតិបាយផងគឺបានស្គាល់តែបបរនោះទេ ហើយសំរាប់បបរវិញគឺពួកគេបានទៅបេះត្រកួនហើយលាយជាមួយស្លឹកអ្វីមិនដឹងយកមកលាយអោយយើងស៊ីដូចជាសត្វជ្រូកចឹងហាសចាស ៕

ក៖ បាទហើយចឹងសំរាប់នៅក្នុងជំនា់ននឹងថាតើសត្វគេបានអោយពួកវាស៊ីអ្វីដែលទៅអ្នកមីង ???

ខ៖ ចាសនិយាយទៅសំរាប់សត្វជ្រូកដាក់អង្ករហើយនឹងបន្លែអោយស៊ីដូចជាយើងអោយជ្រូកស៊ីរាល់ថ្ងៃចឹងហាសចាស ហើយនិយាយទៅគឺជ្រូកខ្លាំងជាងមនុស្សទៀត ហើយសំរាប់យើងនៅពេលដែលយើឃ្លានខ្លាំងហើយអត់ពេកគឺយើងបានទៅដួសបបររបស់សត្វជ្រូកយកមកហូបហាសចាស ហើយនៅពេលដែលគេបានដួសបបរអោយជ្រូកសំរាប់ប្រុសៗដែលគ្នាអត់ឃ្លានខ្លាំងក៏មើលមុខមើលក្រោយក៏បានដួសបបរជ្រូកយកមកស៊ីចឹងទៅហាសចាស ហើយសំរាប់ពេលខ្លះទៀតគ្នាមនុស្សអោយទៅធ្វើភ្ជូររស់តាមវាលស្រែចឹងទៅក៏បានឃើញខ្យងក៏ហូបទាំងឆៅចឹងទៅហើយសំរាប់ក្ដាមវិញគឺនៅពេលដែលចាប់បានគឺចាប់ហែកស៊ីទាំងឆៅតែម្ដងហាសចាស ហើយនិយាយទៅគឺឃ្លានខ្លាំងណាស់ជាងយក្សជាងអាបទៀតហាសចាសនិយយាទៅគឺប្រាប់អោយដឹងនៅក្នុងជំនា់ននឹងគឺវេទនាខ្លាំងណាស់ ហើយសំរាប់យើងដែលជាស្រីគឺយើងចេះតែទ្រាំទៅហើយណាមួយទៀតគឺយើងខ្លាចផងហាសចាស ហើយសំរាប់គាត់បាននិយាយថាប្រសិនជាយើងគង់តែស្លាប់ដ៏ដែល យើងមិនស៊ីក៏ស្លាប់ហើយយើងលួចស៊ីក៏យើងស្លាប់ចឹងគឺយើងគង់តែស្លាប់ដ៏ដែលចឹងហាស ហើយដល់ពេលចឹងគឺគាត់ចេះតែលួចចឹងទៅហាសចាស ហើយសូម្បីតែនាំគលដែលគេបានធ្វើពីស្បែកគោហើយគេបានយកវាទៅហាលអោយស្ងួតហើយគេបានជាធ្វើជាខ្សែហាស ហើយយើងក៏បានកាត់ស្បែកគោនឹងយកមកស្ងោរទៀតហាសចាស ហើយនិយាយទៅគឺយើងស្ងោរហូបទៀតទោះបីជាយើងដឹងថាស្បែកនឹងគឺវាស្វិតក៏ដោយចឹងហាសចាស ហើយយើងលួចស្ងោរមកចេះតែហូបលេងចឹងទៅ ណាមួយនៅក្នុងជំនាន់នឹងគឺគេបានហៅស្បែកនឹងថា ខ្សែព្រាត់​ ហើយនៅពេលដែលយកបានមកហូបចឹងទៅ ហើយនិយាយៅទគឺគ្រប់សព្វតែម្ដងនៅក្នុងជំនាន់នឹងហាសចាស ៕

ក៖ បាទហើយចឹងនៅពេលដែលនៅក្នុងជំនា់ននឹងគឺគាត់បានទៅហូបរបស់ឆៅចឹងថាតើពួកគាត់មានជំងឺឈឺអ្វីដែលរឺទេអ្នកមីង ???

ខ៖ ចាសនិយាយទៅគឺពួកគាត់ឈឺដែល ហើយនាក់ខ្លះទៀតគឺសាច់របស់គាត់បានហើម ហើយនាក់ខ្លះទៀតគឺសាច់របស់គាត់បានកើតរមាត់ ហើយនឹងរលះរលួយពេញខ្លួនរបស់គេហាសចាសនឹងសំរាប់នៅក្នុងជំនាន់ប៉ុលពតនឹងហាសចាស ហើយប្រសិនជាមកសំភាសន៏នឹងគឺសុទ្ធតែនាក់ដែលមានប្រវត្តជូចត់ហើយហាសចាសនឹងសំរាប់នាក់ដែលនៅខាងខេត្ត បាត់ដំបង​ ហាសចាស ៕

ក៖ បាទហើយចឹងសំរាប់យើងនៅពេលដែលហូបរបស់ឆៅចឹងថាតើខាងអង្គការ រឺក៏ពួកប៉ុលពតនឹងគឺគេបានអោយថ្នាំអោយយើងបានហូបដែលរឺទេអ្នកមីង ???

ខ៖ ចាសនិយាយទៅគឺគេបានអោយតែគ្រាន់តែថាសំរាប់ថ្នាំនឹងគឺជាថ្នាំអាចមន៏ទន្សាយគេបានយកទៅស្លរជាថ្នាំខ្មែរហើយគេបានយកទៅមូលៗអោយទៅជាដុំប៉ុននេះ ហើយធ្វើដូចជាកន្ទុកចឹងទៅតែគ្រាន់តែថាថ្នាំនឹងគឺវាមានព័ណខ្មៅចឹងហាសចាស ហើយនិយាយទៅសំរាប់កន្ទុកនឹងលាយជាមួយស្ករចឹងហាស ហើយសំរាប់ខ្ញុំបានធ្លាប់ធ្វើជាពេទ្យដែរចឹងហាសចាស ហើយនិយយាទៅគឺគេបានលុនថ្នាំចឹងហាសចាស ហើយនិយយាទៅគឺយើងគ្រាន់តែថាយើងជួយគេធ្វើហើយនឹងមូលថ្នាំនោះទេហាសចាស ហើយនិយាយទៅគឺខ្ញុំមិនបានធ្វើខាងផ្នែកពេទ្យនោះទេហាសចាស ៕

ក៖ បាទហើយចឹងសំរាប់នៅក្នុងជំនាន់នឹងគឺខ្ញុំបានលឺគេនិយាយថាគេបានយកទឹកដូងយកមកចាក់អោយយើងថាតើមានដែលរឺទេអ្នកមីង ???

ខ៖ ចាសនិយាយទៅគឺមានសំរាប់រឿងមួយមានក្មួយ ???

ក៖ បាទហើយចឹងសំរាប់នៅក្នុងជំនាន់នឹងគគេបានយកគេមានយកទឹកដូងអោយយើងហូបរឺក៏ចាក់ចូលខ្លួនរបស់យើងមានដែលរឺទេអ្នកមីង ???

ខ៖ ចាសប្រសិនជាយកដូងមកចាក់ចូលខ្លួនរបស់យើងគឹដូចជាអត់មាននោះទេហាសចាស ហើយសំរាប់ខ្ញុំនៅពេលដែលខ្ញុំបានឈឺគឺបានទៅដេកនៅពេទ្យធំហាសចាស ហើយសំរាប់ថ្នាំរបស់គេបានអោយយើងខ្មៅៗរឺក៏សៗនឹងយកមកចឹងទៅគឺថាវាជាកន្ទុកហាសចាស ហើយគេបានអោយប៉ារ៉ាអោយមកយើង ហើយនិយាយទៅគឺគេបានអោយយើងតែប៉ុននឹងហាសចាស ហើយនិយាយទៅគឺប៉ុនៗនឹងហាសចាសហើយមានព័ណខ្មៅហាស ហើយសំរាប់ថ្នាំនឹងគឺគេជាថ្នាំអាចមន៏ទន្សាយហាសសំរាប់ថ្នាំនឹងគឺមួយដុំៗប៉ុនៗនឹងហាសចាស ពីព្រោះអីនឹងគឺថ្នាំនឹងគឺមានរស់ជាតិផ្អែមៗចឹងហាសណាមួយទៀតនឹងគឺគេបានលាយជាមួយស្កអោយយើងបានហូបចឹងហាសចាស ហើយនៅពេលដែលគេបានដើរឃើញចឹងក៏គេបានហៅថ្នាំនឹង ហើយគេបានយកថ្នាំនឹងយកមកបុកអោយយើងហូបចឹងទៅហាស ហើយសំរាប់នាក់ខ្លះទៀតនឹងគឺគេហូបទៅគឺត្រូវចឹងទៅ ហើយសំរាប់នាក់ខ្លះគឺគេហូបមិនត្រូវដែលចឹងហាសចាស ហើយថ្នាំដែលគេបានលាយគឺមានដូចជា មានស្លឹកត្រួយ ហើយស្លឹកបាស់ព្រៃ ហើយដើមអ្វីទៀតនោះទេគឺខ្ញុំបានដើរទៅផ្សំថ្នាំនឹង​ចឹងហាសចាស ៕

ក៖ បាទហើយចឹងសំរាប់ជីវតរបស់អ្នកមីងគឺមានភាពលំបាកជាងអ្នកមីងនេះហើយមែនដែលរឺទេអ្នកមីង ???

ខ៖ ចាសនិយាយទៅគឺពិបាកដូចគ្នា ហើយនិយាយទៅគឺថាយើងពិបាកឆ្អែតហើយ ហើយសំរាប់យើងបានធ្វើនឹងគឺធ្វើមិនបានយូរនោះទេហាសចាស ពីព្រោះអីនឹងគឺថានៅពេលដែលគេបានអោយយើងនឹងទៅកន្លែងផ្សេងធ្វើការងារទៀតចឹងទៅក៏យើងទៅធ្វើការងារតាមអ្វីដែលគេបានអោយយើងធ្វើចឹងទៅហាសចាស ហើយសំរាប់ខ្ញុំបានទៅកាប់ធៀងខេត្តទាំងយប់នឹងក៏មានហើយនឹងបានទៅលើកអង្ករទាំងយប់នឹងមានដែល ហើយណាមួយទៀតនឹងគឺនៅក្នុងជំនាន់នឹងគឺខ្ញុំមិនទាន់នឹងបានចូលធ្វើជាកងនារីនោះទេហាសចាស ហើយគ្រាន់តែថាសំរាប់ខ្ញុំបានដើរតាមកងយុវជនរបស់គេនឹងចឹងទៅយើងបានគិតថាគ្រាន់បានគ្នាហើយនឹងបានជួយគ្នាចឹងហាស ហើយដល់ពេលចឹងគឺថាវេទនាខ្លាំងណាស់ ហើយសំរាប់បងរបស់ខ្ញុំគឺគាត់ធ្វើបេអង បេឌឺ ចឹងហាស ហើយស្រាប់តែពេលនឹងគឺថាយើងមិនបានដឹងថានិយាយថាពីវៃគ្នាវៃនោះវៃហាសចាស ហើយសំរាប់បេឌឺគឺគេខ្ពស់ជាបេអងចឹងហាសហើយសំរាប់យើងនៅក្នុងពេលនឹងគឺគេធ្វើយ៉ាងមិចមិនអោយយើងស្គាល់គេចឹងហាសចាស ហើយសំរាប់ខ្ញុំទាំងកណ្ដាលអធ្រាតុគឺបានរត់ទៅយកអង្ករទាំងយប់នឹងហាសចាស​ ហើយនិយាយទៅប្រសិនជាយើងបានប្រាប់រឿងមួយនឹងទៅកាន់ក្មេងៗនឹងក៏ពួកវានឹងគឺក្មេងទាំងអស់នឹងក៏មិនជឿដែលចឹងហាសចាស ហើយសំរាប់អង្ករស្រូវនឹងគឺថានៅពេលដែលគេបានច្រូកមកហើយចឹងទៅគឺថាមាននាក់ដែលដើររើសតាមក្រោយចឹងទៅហាសចាស ហើយសំរាប់ខែភ្លឺនឹងនៅពេលដែលដល់ម៉ោង១១ទៅ១២ចឹងទៅគឺថាយើងបានធ្វើការងារច្រើនខ្លាំងណាស់និយយាទៅសំរាប់ជីវិតនៅក្នុងជំនា់ននឹងគឺវេទនាខ្លាំងណាស់ចាស ហើយសំរាប់ខ្ញុំទើបតែបានស្គាល់គាត់ពីសម័យនេះនោះទេហាសចាស ៕

ក៖ បាទហើយចឹងសំរាប់អ្នកមីងបានរស់នៅខាងបាត់ដំបងដែលមែនដែលរឺទេអ្នកមីង ???

ខ៖ ចាសនិយាយទៅគឺខ្ញុំបានរស់នៅខាងបាត់ដំបងរបស់យើងដែលតែគ្រាន់តែយើងបានរស់នៅភូមិផ្សេងគ្នាចឹងហាសចាស ៕

ក៖ បាទហើយចឹងសំរាប់អ្នកមីងថាតើអ្នកមីងបានរស់នៅភូមិអ្វីដែឡទៅអ្នកមីង ???

ខ៖ ចាសនិយាយទៅគឺខ្ញុំបានរស់នៅគ្រប់កន្លែងហាសចាស និយាយទៅគឺថានៅខាងប្រសាទ នៅខាងអ៊ុកតូ ហើយនៅខាងត្រឡាច ហើយនៅភូមិមួយទៀតនឹងគឺខ្ញុំបានភ្លេចឈ្មោះហើយហាសចាស ហើយនិយាយទៅគឺខ្ញុំបានរស់នៅគ្រប់កន្លែងហាសចាស ពីព្រោះអីនឹងគឺយើងបានទៅរស់នៅជាមួយបងប្អូនរបស់យើងចឹងហាស ហើយយើងចេះតែរត់ទៅៗចឹងទៅហាសចាស ហើយណាមួយទៀតនឹងគឺគេបានរត់ទៅខាងក្នុងទៀតចឹងហាសចាស ហើយនៅពេលដែលយើងរត់ចឹងទៅគឺមានតែនៅក្នុងរហូតចឹងហាសចាស ៕

ក៖ បាទហើយចឹងខ្ញុំចង់សួរអ្នកមីងបន្ដិចថាសំរាប់អ្នកមីងនៅពេលដែលអ្នកមីងបានរស់នៅខាងខេត្តបាត់ដំបងនឹងថាតើអ្នកមីងបានលើកទំនប់នឹងអ្នកមីងបានលើកទំនប់មួយណាដែលទៅអ្នកមីង ???

ខ៖ ចាសនិយាយទៅគឺនៅក្នុងជំនាន់ប៉ុលពតនឹងគឹខ្ញុំបានលើកទំនប់តាហត់ហាសចាស ហើយសំរាប់ទំនប់នឹងគឺជាទំនប់គឺជាស្ទឹងតែម្ដងហាសចាស ហើយនិយាយទៅគឺពាក់កណ្ដាលស្ទឹកហើយសំរាប់ទឹកវិញនឹងគឺហូរកាត់រហូតហាសចាស ហើយនិយាយទៅគឺយើងបានទៅធ្វើនឹងទប់ស្ទឹងនឹងហាសហើយអ្វីដែលសំខាន់ជាងគេនឹងគឺស្ទឹងនឹងតែម្ដងហាសចាស ហើយសំរាប់កម្មមាពិបាកនឹងគឺត្រូវបានស្លាប់នឹងគឺរាប់ពាន់នាក់ហាសចាស ៕

ក៖ បាទហើយចឹងសំរាប់អាងនៅខាងកំពីងពួយអីនឹងថាតើអ្នកមីងបានទៅលើកដែលរឺទេអ្នកមីង ???

ខ៖ ចាសនិយាយទៅសំរាប់នៅខាងកំពីងពួយនឹងគឺយើងមិនបានទៅលើកនោះទេហាសចាស ហើយសំរាប់ទំនប់ដែលខ្ញុំបានទៅលើកនឹងគឺនៅខាងទំនប់នៅខាងស្រុកមោង ហើយនឹងប្រឡាយនៅខាងដូនទ្រី គឺខ្ញុំបានមកលើកនៅខាងនឹងវិញហាសចាស ហើយនឹងនៅខាងភ្នំតាផ្ដេរនៅខាងខេត្តបាត់ដំបងដែលខ្ញុំបានរស់នៅនឹងហាសចាស ហើយសំរាប់ខ្ញុំវិញនឹងគឺនៅខាងប្រនេតព្រះ ៕

ក៖ បាទហើយចឹងសំរាប់អ្នកមីងគឺបានរស់នៅឆ្ងាយពីគ្នាខ្លាំងណាស់ដែលមែនដែលឬទេអ្នកមីង ???

ខ៖ ចាសនិយាយទៅគឺយើងទាំង២នាក់បានរស់នៅឆ្ងាយពីគ្នាខ្លាំងណាស់ហាសចាស ហើយសំរាប់នៅក្នុងជំនា់ននឹងនៅពេលដែលយើងបានធ្វើការងារនឹងគឺគេបានអោយយើងធ្វើមួយថ្ងៃពេញយតែម្ដងហាសចាស ហើយសំរាប់ប៉ុន្មានថ្ងៃនេះគឺគេបានបិទភ្លើងពីព្រោះអីនឹងគឺគេអត់មានទឹកយ៉ាងមិចនោះទេហាសចាស ហើយប្រសិនជាយើងបើកនឹងគឺវាចេះតែបានហើយតែយើងចេះតែខ្លាចវាផ្ទុះចឹងហាស ហើយសំរាប់ទឹកវិញនឹងគឺគេមានកង្ហាលរវៃទឹករបស់គេយ៉ាងមិចនឹងហាសចាស ហើយនៅពេលដែលកង្ហាលរបស់វាគឺរវៃអត់ឡើងចឹងទៅក៏វាអត់មានទឹកនោះទេ ហើយដល់ពេលចឹងគឺគេបានប្រកាសអោយបិទមួយរយះសិនចឹងហាសចាស ហើយនៅពេលដែលបើកម៉ាស៊ីននឹងគឺដឹងតែផ្ទុះហើយហាសចាស ហើយនិយយាទៅគឺអោយតែពេលថ្ងៃនឹងគឺដឹងតែគេបិទហើយ តែសំរាប់ពេលយប់គឺគេបានបើកអោយយើងប្រើវិញចឹងហាសចាស ពីព្រោះអីនឹងគឺការងាររបស់គេនឹងគឺត្រូវបានធ្វើចឹងចឹងហាសចាស ៕

ក៖ បាទហើយចឹងសំរាប់យើងនៅពេលដែលយើងទៅធ្វើការងារ ហើយប្រសិនជាអត់មានភ្លើងចឹងគឺវាអាចប៉ះពាល់ដល់សុខភាព ពីព្រោះអីនឹងគឺវាអត់មានខ្យងសំរាប់ដកដង្ហើមនោះទេមែនដែលរឺទេអ្នកមីង ???

ខ៖ ចាសនិយាយទៅសំរាប់ផ្ទះអ្នកខ្លះនឹងនៅពេលដែលជាប់ទន្លេរចឹងទៅគឺគេបានបើកទ្វាហើយខ្យលក៏បានមកតាមមាត់ទន្លេរនឹងចឹងទៅហាសចាស ហើយយើងនិយាយអំពីសាច់រឿងរបស់យើងវិញ នៅពេលដែលនៅក្នុងជំនាន់ប៉ុលពតនឹងគឺយើងទាំងអស់គ្នានឹងគឺមានពេលខ្លះនឹងគឺយើងបានហូបគល់ចេក ហើយនឹងគល់ល្ហុងហាសចាស ហើយនៅពេលដែលយើងបានគាស់ហើយចឹងគឺយើងយកមកស្ងោរហើយនឹងចិតដូចជាដំឡូងនឹងងហាសចាស ហើយសំរាប់របស់ទាំងអស់នឹងគឺយើងបានជីកពួកវានឹងមកពីនៅក្នុងដីចឹងហាស ហើយនៅពេលដែលជីកបានហើយចឹងគឺយើងគ្រាន់តែចិតវាអោយស្អាតចឹងទៅហាសចាស ហើយយើងកាប់វាចំនិតៗហើយចឹងទៅក៏ស្ងោរចឹងទៅហាសចាស ហើយនៅពេលដែលស្ងោរនឹងក៏យើងអត់មានអំបិលទៀតហាស ហើយសំរាប់គល់ល្ហុងនឹងក៏យើងបានហូបវាទៀតហាសចាស ហើយនិយាយទៅគឺយើងហូបទាំងអស់ហូបមួយចប់តែម្ដងហាសចាស ហើយគ្រាន់តែយើងបានទៅរៀនបានបន្ដិចនឹងគឺយើងបានឃើញមានម៉ូតូជិះកាត់នឹងមកចឹងទៅក៏រត់ទៅប្រាប់គ្រូថាយើងនឹងបានឈឺពោះចឹងហាសចាស ពីព្រោះអីនឹងគឺយើងបានឃើញគេបានមកចឹងគឺយើងចង់ហូបបាយចឹងហាសចាស ហើយនៅពេលដែលទៅយកនឹងគឺយើងទៅយកដល់ថ្មគោលហាសចាស ហើយសំរាប់របស់ហូបរបស់គេនឹងគឺមានតែទឹកហើយនឹងពេញខ្ទះនឹងគឺគ្មានអង្ករនោះទេហាសចាស ហើយគ្រាន់តែនៅក្នុងខ្ទះនឹងគឺមានគ្រប់ពោតមួយគ្រាប់ៗចឹងទៅហាសចាស ហើយសំរាប់ស្រូវវិញនឹងគឺយើងធ្វើបាន ហើយសំរាប់ស្រូវនៅក្នុងជំនាន់នេះគឺធ្វើមិនដូចជានៅក្នុងជំនាន់ប៉ុលពតនោះទេហាសចាស ហើយសំរាប់ស្រូវនៅក្នុងជំនាន់ប៉ុលពតនឹងគឺធ្វើបានច្រើនខ្លាំងណាស់ ពីព្រោះអីនឹងស្រូវទាំងអស់នឹងគឺបានធ្វើដោយកំលាំងរបស់មនុស្សចឹងហាសចាស ហើយសំរាប់ជីវិញនឹងគឺថានៅពេលដែលយើងបានជុះអាចមន៏ចេញមកនឹងក៏មិនបានអោយយើងបោះវាចោលដែល ហើយនៅពេលដែលយើងបានដើរទៅធ្វើការងារគឺគេបានអោយយើងនឹងកាប់បំពុងឬស្សីទៅតាមខ្លួន ហើយនៅពេលដែលយើងឈឺពោះជុះពេលណាគឺគេបានអោយយើងនឹងជុះនៅក្នុងបំពុងឬស្សីហើយយកទៅតាមចឹងហាសចាស ហើយនិយាយទៅគឺអត់បាននោះទេហាសចាស ហើយតិចថានៅពេលដែលគេបានឃើញអាចមន៏របស់យើងនៅតាមព្រៃអីនឹងគឺថាគេចាប់យើងវៃយើងរហូតដល់ស្លាប់ក៏មានដែលចឹងហាសចាស ហើយនិយាយទៅសំរាប់នៅក្នុងជំនាន់នឹងគឺយើងនៅកុមារដែលចឹងហាស តែគ្រាន់តែថាយើងនៅកុមារមែនតែកុមារយើងគឺខ្លាំងណាស់ហាសចាស ៕

ក៖ បាទហើយចឹងសំរាប់អ្នកមីងគឺគាត់មានអាយុ ៦០ ឆ្នាំហើយចឹងសំរាប់អ្នកមីងមានអាយុប៉ុន្មានដែលទៅអ្នកមីង ???

ខ៖ ចាសនិយាយទៅសំរាប់ខ្ញុំមានអាយុ ៥០ ឆ្នាំជាងហើយហាសចាស ហើយនិយាយទៅគឺអាយុរបស់យើងខុសគ្នាបន្ដិចបន្ដួចនោះទេហាសចាស ហើយសំរាប់កូនរបស់ខ្ញុំនៅក្នុងជំនាន់នឹងគឺនៅក្បែងគ្រាប់ផ្លោងដែលនឹងហាសចាស ហើយនៅក្នុងជំនា់ននឹងគឺយើងមិនសូវជាចាំបានប៉ុន្មាននោះទេ ពីព្រោះអីនឹងគឺយើងមានអាយុ ១១ ទៅ ១២ ឆ្នាំអីនឹងហាសចាស ហើហយនិយាយទៅគឺយើងមានអាយុខុសគ្នា ២ ទៅ ៣ ឆ្នាំហាសចាស ៕

ក៖ បាទហើយចឹងចង់សួរអ្នកមីងបន្ដិចថាតើនៅក្នុងជំនាន់នឹងប្រជាជនគេបានធ្វើអ្វីខុសដែលទៅអ្នកមីងបានជាគេបានយកមនុស្សនៅក្នុងជំនាន់នឹងយកទៅសំលាប់ចោលដែលទៅអ្នកមីង ???

ខ៖ ចាសនិយាយទៅគឺយើងមិនបានដឹងថាខុសអ្វីនោះទេហាសចាស ហើយនិយាយទៅគឺមិនដឹងថាខុសអ្វីនោះទេគ្រាន់តែថាយើងនិយាយអ្វីបន្ដិចនឹងគឺគេបានដឹងគឺគេយកយើងទៅហើយ ហើយសំរាប់នាក់ដែលគេបានសំលាប់យើងគឺមិនចាំាបាច់មនុស្សធំនោះទេគឺក្មេងប៉ុនៗនឹងហើយប្រុសៗនឹងហាស ហើយណាមួយទៀតនឹងគឺប្រហែលជាគេបានចាប់អារម្មណ៏ថាយើងគឺជានាយទន់អីចឹងទៅក៏យកយើងទៅសំលាប់ចោលដែលហាសចាស ហើយនិយាយទៅគឺយើងមើលទៅដូចជាមិនមានអ្វីខុសនោះទេហាសចាស ហើយនៅពេលដែលគេបានសំលាប់នឹងគឺគេសុទ្ធតែដោតខ្សែលួសដាក់យើងហាសចាស ហើយយើងគិតមើលទៅមួយខ្សែគឺគេបានដោតមនុស្សនឹងប្រហែលជា ៤០ ទៅ ៥០ នាក់គឺគេបានដោតយើងនឹងហើយបានដាក់ដែកគោលទៀតហាសចាស ហើយដល់ពេលចឹងគឺគេបានយកក្រមានឹងយកមកចងភ្នែករបស់យើង ហើយនៅពេលដែលចងហើយចឹងគឺគេបានអូសយើងម្ដងមួយៗហាសចាស ហើយយកយើងទៅវៃចោលហើយក៏ប្រកាច់ដូចជាត្រីរស់ចឹងហាសចាសនឹងសំរាប់កន្លែងដែលខ្ញុំបានរស់នៅនឹងហាស ហើយនឹងសំរាប់ខ្ញុំបានឃើញផ្ទាល់ភ្នែករបស់ខ្ញុំហាសចាស ហើយប្រសិនជាមាននាក់ដែលលួចរបស់គេវិញនឹងហាស ហើយគេបានប្រាប់មិត្តរបស់យើងថាសូម្បីតែម្ទេសមួយក៏មិនត្រូវអោយបេះដែលហាស ហើយគ្រាន់តែបេះចេកមួយអីនឹងគឺនៅពេលដែលគេបានចាប់បាននឹងគឺគេបានថងផ្លាសស្ទិចអិនឹងគឺគេបានយកមករុំហើយចងករបស់យើងចឹងទៅក៏យើងប្រកាច់ពេញនឹងហាស ពីព្រោះអីនឹងគឺយើងដកដង្ហើមមិនរួចមកពីណាហាសចាស ហើយនៅពេលដែលធ្វើចឹងហើយប្រហែលជា ៣ ទៅ ៥ នាទីនឹងគឺយើងជិតដាច់ខ្យលហើយគឺគេបានលេងយើងហើយក៏គេបានសួរយើងម្ដងទៀត ហើយគេក៏បានសួរយើងថាហេតុអ្វីបានជាមិត្តឯងទៅលួចយ៉ាងចឹង ហើយយើងក៏បានប្រាប់គេវិញថាមកពីខ្ញុំឃ្លាន ហើយគេបានប្រាប់ថាទោះបីជាយើងឃ្លានយ៉ាងណាក៏មិនត្រូវលួចគេដែល ហើយនៅពេលដែលលួចគឺគេចាប់បានគឺគេនឹងធ្វើបាបយើងចឹងហើយហាសចាស ហើយនៅពេលដែលគេបានសួរយើងហើយ ហើយយើងបានប្រាប់ថាយើងលួចហើយចឹងក៏គេនៅតែដោតយើងដែលហាសចាស ហើយធ្វើទារុណកម្មនឹងទាល់តែយើងចេញអាចមន៏ចេញនោម ហាសហើយទោះបីជាយើងបានសារភាពហើយក៏ដោយ ហើយពូកវាធ្វើយ៉ាងមិចអោយយើងនឹងស្លាប់តែម្ដងហាស ហើយសំរាប់មួយនឹងគឺគេបានហៅថាអ៊ុកសំពត់ភ្លៀងហាសចាស ៕

ក៖ បាទហើយចឹងសំរាប់យើងនៅពេលដែលសារភាពហើយចឹងគឺគេអត់អោនទោសអោយយើងបាននោះទេមែនដែលរឺទេអ្នកមីង ???

ខ៖ ចាសនិយាយទៅគឺមិនអាចអត់អោនទោសអោយយើងបាននោះទេ​ ហើយនិយាយទៅគឺយើងធ្វើយ៉ាងមិចកុំអោយលួចអោយសោះហាសចាស ហើយនិយយាទៅគឺគេមិនអោយយើងលួចតែម្ដងហាសចាស ។

ក៖ បាទហើយចឹងនៅពេលដែលគេបានសួរយើងហើយ ហើយយើងមិនលួចហើយយើងឃ្លានស្លាប់ថាតើគេនឹងធ្វើយ៉ាងមិចដែលទៅអ្នកមីង ???

ខ៖ ចាសនិយាយទៅសំរាប់មួយនឹងគឺគេថានឹងមិនដឹងធ្វើយ៉ាងមិចនោះទេហាសចាសហើយស្លាប់ក៏ស្លាប់ទៅ ហើយមិត្តឯងមើលទៅគឺមិត្តគេផ្សងគេមិនបានលួចផងហេតុអ្វីបានជាមិត្តឯងលួចតែមិត្តឯងនោះទេ ហើយគ្រាន់តែម្ដាយរបស់យើងនៅពេលដែលហៅម្ដាយរបស់យើងក៏មិនបានដែលហាសចាស ហើយនិយាយទៅនៅក្នុងជំនាន់នឹងគឺយើងអត់មានម៉ែអត់មានឪពុកអត់មានប៉ាអ្វីទាំងអស់ហាសចាស ហើយនិយយាទៅគឺមួយគឺគេបានហៅថាបញ្ញាហាស ហើយពួកវានឹងគឺបានហៅម្ដាយរបស់វានឹងគឺសុទ្ធតែមិត្តហាសចាស​ហើយដូចថាសំរាប់មិត្តម្នាក់គេបានដោះស្រាយអោយយើងចឹងទៅ ហើយសំរាប់នៅក្នុងជំនាន់ប៉ុលពតនឹងគឺខ្ញុំនៅតូចដែលចឹងហាសចាស ៕

ក៖ បាទនិយាយទៅសំរាប់ច្បាបរបស់ពួកវានឹងក៏សាហាវ ហើយសំលាប់បមនុស្សក៏សាហាវដែលមែនដែលរឺទេអ្នកមីង ???

ខ៖ ចាសនិយាយទៅនៅក្នុងជំនាន់នឹងគឺច្បាបរបស់ពួកវានឹងគឺសាហាវខ្លាំងណាស់ ហើយនៅពេលដែលយើងសួរទៅនាក់ណាដែលអោយសំលាប់គឺគ្មាននាក់ណាមកបញ្ជានោះទេគឺមានតែនាក់ដែលរស់នៅក្នុងភូមិចាស់ៗនឹងគឺបានបញ្ជាយកទៅសំលាប់ចោលតែម្ដងហាស ហើយសំរាប់សំលាប់នឹងគឺគ្មានអោយដឹងមូលហេតុអ្វីនោះទេហាសចាស ហើយគ្មានសួរថាមិត្តឯងបានលួចអ្វីហើយធ្វើខុសអ្វីនោះទេ ហើយសំរាប់នាក់លួចនៅតែលួចចឹងទៅហាស ហើយនៅពេលដែលបានដឹងហើយចឹងគឺគេបានស្រែហៅថាមិត្តឯងមកនេះនឹងក៏ចាប់គ្នាហើយអូសគ្នាយកទៅវៃចោលបាត់តែម្ដងហាសចាស ហើយនិយាយទៅគឺអត់មានសួរហេតុផលបន្ដិចនោះទេចាស ហើយយើងបានរ៉េកដីបានដាក់បង្គីចឹងហាសចាស ហើយខ្ញុំចង់និយាយនាក់ដែលបានរស់នៅជិតផ្ទះរបស់ខ្ញុំហាសចាស ហើយគ្រាន់តែដឹងរបស់អ្វីៗរបស់គេនឹងគឺប្រហែលជាម៉ោង ៥ ទៅ ៦ ព្រឹកអីនឹងហើយសំរាប់គាត់នឹងគឺមានឈ្មោះថា កិ ហាសហើយគាត់បានហៅយើងទាំងអស់គ្នាថាមិត្តអើយនាំគ្នាហូបបាយ​ ហើយដល់ពេលនឹងគឺមានគេបានជិះសេះនឹងគឺមកចំនួន ២ នាក់ហាសគឺគេបានហៅយើងនឹងអោយទៅកាប់ឬស្សីហាស ហើយគេបានប្រាប់ថាយើងនឹងទៅកាប់ឬស្សីនៅភ្នំត្រយូងចេកហាស ហើយនៅពេលដែលគេបានប្រាប់ចឹងគឺគេបាននិយាយថាគឺយើងទៅនឹងគឺគ្រាន់តែទៅមួយភ្លេចនោះទេ ហើយនៅពេលដែលទៅនឹងគឺទៅបាត់រហូតនឹងហាសគឺមិនដែលបានឃើញមកវិញនោះទេហាសចាស ហើយយើងដែលនៅចាំផ្ទះនឹងគឺនៅចាំបាយគាត់រហូតហាសចាស ហើយសំរាប់ស្អែកក៏នៅតែមិនឃើញមកវិញដែលចឹងហាស ហើយនៅពេលដែលទៅនឹងគឺគេបានអោយគាត់នឹងពាក់តែក្រមារនោះទេហាសចាស ហើយសំរាប់ផ្ទះនឹងគឺគេធ្វើនឹងគឺមិនធំប៉ុនណានោះទេ ពីព្រោះអីនឹងនៅក្នុងជំនា់ននឹងគឺគេសុទ្ធតែមានឈ្លួបទៅតាមចឹងហាសចាស ហើយយើងគ្រាន់តែយកឈើដែលត្រង់យកមកធ្វើគ្រែចឹងទៅ ហើយសំរាប់រោងនៅក្នុងជំនាន់នឹងគឹតូចៗនោះទេហាសចាស ហើយសំរាប់នាក់ខ្លះទៀតនឹងគឺគេបានធ្វើឬស្សីដើម្បីធ្វើជាគ្រែចឹងទៅ ហើយសំរាប់នាក់ខ្លះនឹងគឺគេបានស្លឹកឈើនឹងគ្រាន់តែបានក្រាល់សំរាប់ដេកចឹងទៅហាសចាស ហើយនៅខាងខេត្តបាត់ដំបងនឹងគឺគេបានកាប់ស្លឹកយកមកដើម្បីដេរអោយជាប់គ្នាចឹងទៅហាស ហើយសំរាប់នៅខាងខ្ញុំដែលបានរស់នៅចឹងគឺគេបានដេកកក់ហើយស្បូវចឹងទៅហាសចាស ៕

ក៖ បាទហើយចឹងសំរាប់អ្នកមីងបានចាំទេថាសំរាប់នៅក្នុងឆ្នាំមួយណាដែលវៀតណាមគេបានចូលមកជួយរំដោះយើងអោយរួចផុតពីកណ្ដាប់ដៃរបស់ពួកប៉ុលពតថាតើអ្នកមីងមានបានចាំថានៅក្នុងណាដែលរឺទេអ្នកមីង ???

ខ៖ ចាសនិយាយទៅនៅពេលដែលយើងបាននៅក្នុងជំនាន់ប៉ុលពតនឹងគឺនៅក្នុងឆ្នាំ ១៩៧៨ ហើយនៅចុងខែចឹងហាសហើយនិយាយទៅគឺនៅឆ្នាំនឹងគឺប្រហែលជាខែ ៩ ទៅ ខែ ១០ ចឹងហាសចាសហើយនិយាយទៅគឺខែ៩នឹងហើយហាសចាសហើយសំរាប់ខែនឹងគឺជាខែទឹកឡើងហើយរហូតដល់ខែ១០នឹងគឺទឹកបានស្រក់វិញហើយហាសចាសហើយរហូតដល់ខែ ១១ហាសចាស ៕

ក៖ បាទហើយចឹងគឺគេមិនមែនបានបែកនៅក្នុងឆ្នាំ ១៩៧៩ ហើយគឺជាថ្ងៃ ៧មករា នោះទេមែនដែលរឺទេអ្នកមីង ???

ខ៖ ចាសនិយាយទៅសំរាប់ឆ្នាំ ១៩៧៩ នឹងគឺគេបានបែកនៅខាងភ្នំពេញហើយគេបានបែកទូទាំងប្រទេសហាសចាស ហើយខ្ញុំចង់អោយបានដឹងថាគេបានបែកនឹងគឺនៅតាមតំបន់ហាសចាស ហើយសំរាប់នៅក្នុងឆ្នាំ ១៩៧៩ នឹងគឺយើងបាននៅក្នុងព្រៃនៅឡើយនោះទេហាសចាស ហើយនៅពេលដែលខ្ញុំបានចូលមកស្រុកខ្មែរនឹងគឺនៅក្នុងឆ្នាំ ១៩៩១ ហើយហាសចាស ហើយនិយយាទៅគឺយើងបានបែកនឹងតាមតំបន់ចឹងហាសចាស ហើយដល់ពេលចឹងទៅគឺគេបានរៀបចំបោះឆ្នោតចឹងហាស ហើយសំរាប់បោះឆ្នោតនឹងគឺនៅក្នុងឆ្នាំ ១៩៩៣ ហាសចាស ហើយនៅពេលដែលគេបានរៀបចំបោះឆ្នោតនឹងគឺគេបានចំអោយប្រជាជនមកបោះឆ្នោះចឹងហាសាចាស ហើយនៅពេលដែលគេបានបោះឆ្នោតនឹងគឺគេបានអោយលុយកាក់យើងបន្ដិចចឹងទៅហាសចាស ហើយសំរាប់នៅក្នុងជំនាន់១៩៨០ជាងគេនឹងបន្ទាប់ពីបែកប៉ុលពតហើយចឹងទៅក៏គាត់បានធ្វើខុសខាងសិល្ប៏ធម៏ហើយនៅពេលដែលគាត់បានធ្វើខុសខាងសិល្ប៏ធម៏ចឹងទៅហើយនិយាយទៅគឺគាត់បានយកកូនរបស់គាត់នឹងបានយកមកផ្ញើយើងផងចឹងហាសចាសហើយគាត់បានផ្ដាំយើងអោយជួយមើលកូនរបស់គាត់ផង ពីព្រោះអីនឹងគឺគាត់ទៅនឹងគឺទៅកសាងខ្លួនរបស់គាត់ចឹងហាសចាសហើយសំរាប់គាត់បានប្រាប់យើងចឹងទៅហាសចាស ហើយគ្រាន់តែយើងបានប្រាប់ចឹងហើយចឹងក៏បានដើរបានពាក់កណ្ដាលផ្លូវនឹងក៏គាត់បានត្រឡប់មកផ្ទះវិញចឹងហាសចាស ហើយគាត់បាននិយាយជាមួយយើងថាអោយយើងនឹងបានរៀបចំអីវ៉ាន់អោយលឿនៗចឹងហាសចាស ហើយយើងក៏បានសួរគាត់ថាយើងរៀបចំអីវ៉ាន់នឹងទៅណាហាសចាស ហើយគាត់បានអោយយើងរៀបចំដើម្បីទៅនៅខាងកវ៉ាហាសចាស ហើយគាត់បានប្រាប់យើងថាវៀតណាមគឺគេបានសំរុកចូលមកហើយចឹងហាសចាស ហើយសំរាប់វៀតណាមនឹងនៅពេលដែលចូលមកហើយចឹងគឺគេបានចូលមកតាមតំបន់ហើយនឹងតាមកន្លែងចឹងហាសចាស ហើយនិយាយទៅគឺយើងនៅខាងបាត់ដំបងចឹងហាសសំរាប់នៅក្នុងជំនាន់នឹងហាសចាស ហើយនៅក្នុងជំនាន់នឹងគឺនៅក្នុងឆ្នាំ ១៩៧៨ ហើយហាសចាស ហើយសំរាប់ ១៩៧៨ នឹងគឺប្រហែលជាពាក់កណ្ដាល ១៩៧៨ នឹងក៏យើងមិនបានដឹងដែលចឹងហាសចាសហើយនៅក្នុងឆ្នាំនឹងគឺប្រហែលជាខែ ៨ អីចឹងទៅហាសចាស ហើយដល់ពេលដែលឆ្នាំ ១៩៧៩ នឹងគឺគេបានបែកទូទាំងប្រទេសតែម្ដងហាសចាស ហើយនិយាយទៅគឺនៅក្នុងឆ្នាំនឹងគឺយើងបានបែកទូទាំងប្រទេសហើយហាសចាសសំរាប់ឆ្នាំនឹង ហើយសំរាប់ឆ្នាំ ១៩៧៨ នឹងគឺយើងបានបែកនឹងតាមតំបន់ហើយខែប៉ុននេះអីនឹងគឺយើងបានចាំចឹងហាសពីព្រោះអីនឹងគឺយើងបានរស់ឡើងវិញនឹងគឺយើងបានចាំច្បាស់ខ្លាំងណាស់ ហើយសំរាប់ខ្ញុំគឺខ្ញុំត្រូវគេបានជំលៀសហើយនឹងបានរត់គេចពីវៀតណាមហាសក្មួយ​ហើយយើងបានរត់នឹងគឺទៅចូលទៅក្នុងព្រៃអីចឹងទៅហាសចាសហើយណាមួយទៀតនឹងគឺនៅពេលដែលរត់នឹងគឺមានពួកយោធាអីទៀតហាសចាស ហើយសំរាប់នៅក្នុងជំនាន់នឹងគឺថានៅពេលដែលគេបានហៅយើងទៅគឺយើងទៅហើយហាសចាស ហើយនិយាយទៅគឺយើងចេះតែទៅតាមគេតាមឯងហើយចឹងហាសចាសហើយប្រសិនជាគេបានអោយយើងក្រាបគឺយើងត្រូវតែក្រាបហើយចឹងហាសចាស ហើយនិយាយទៅគឺមិចពីព្រោះអីនឹងសំរាប់ប្រវត្តិសាស្រ្តរបស់ខ្មែររបស់យើងគឺមានភាពល្ងង់ចឹងហាសចាស ហើយនិយាយទៅគឺនៅក្នុងជំនាន់នឹងគឺគ្មាននាក់ណាហ៊ាននោះទេហាសចាស ហើយមានមនុស្សច្រើនខ្លាំងណាស់ហេតុអ្វីបានជាយើងមិនហ៊ាននឹងវៃគេវិញបែបជាអោយគេវៃយើងយ៉ាងស្រួលចឹង ហើយយើងគិតទៅគឺគេបានសំលាប់យើងទាំងខ្សែៗហើយសំរាប់គ្នារបស់ពួកវានឹងគឺមានតែ២នាក់នោះទេហាសចាស ហើយបានសំលាប់យើង ១០ ទៅ ២០ នាក់គឺគ្មាននាក់ណាហ៊ាននឹងតដៃនោះទេហាសចាស ៕

ក៖ បាទហើយចឹងតាមពិតទៅប្រសិនជានៅក្នុងជំនា់ននឹងគឺយើងបានព្រួតគ្នាវៃក្មេងៗទាំងអស់នឹងម្នាក់មួយដៃមួយជើងនឹងប្រហែលជាយើងនឹងបានរួចខ្លួនរបស់យើងហើយមែនដែលរឺទែអ្នកមីង ???

ខ៖ ចាសនិយាយទៅគឺយើងនឹងអាចរួចហាសចាស ៕

ក៖ បាទហើយចឹងសំរាប់អ្នកមីងបានបែកពីជំនាន់ប៉ុលពតហើយចឹងថាអ្នកមីងបានដើរពីខាងខេត្តបាត់ដំបងរហូតមកដល់ស្រុកកំណើតរបស់អ្នកមីងថាតើអ្នកមីងបានដើរនឹងអស់រយះពេលប៉ុន្មានខែដែលហើយទៅអ្នកមីង ???

ខ៖ ចាសនិយាយទៅនៅពេលដែលមកដល់ស្រុកកំណើតនឹងគឺយើងជិះឡាននោះទេហាសចាស ហើយនិយាយទៅគឺយើងមិនបានដើរនោះទេហាសចាស ហើយសំរាប់នាក់ខ្លះនឹងនៅពេលដែលគេបានមកមុនចឹងគឺគេបានមកដើរនឹងគឺដើរចឹងហាសចាស ហើយនៅពេលដែលខ្ញុំបានមកក្រោយនៅក្នុងឆ្នាំ ១៩៩១ នឹងគឺឡាន ហើយសំរាប់ឡានរបស់គេដែលបានមកពីប្រទេសថៃនឹងគឺគេបានដឹកមកនឹងគឺដឹករហូតមកចឹងហាសចាស ហើយនៅពេលដែលបានរទះភ្លើងគេបានមកនឹងបានមកយកពីខាងខេត្តប៉ោយប៉ែតមកចឹងហាសចាស ហើយនិយាយទៅគឺគេបានមកតាំងពីរទះភ្លើងមករហូតមកចឹងហាសចាស ៕

ក៖ បាទហើយចឹងសំរាប់អ្នកមីងនៅក្នុងជំនាន់នឹងគឺអ្នកមីងមិនសូវជាពិបាកនោះទេនៅពេលដែលអ្នកមីងបានមកដល់ស្រុកកំណើតរបស់អ្នកមីងវិញមែនដែលរឺទេអ្នកមីង ដោយសារតែអ្នកមីងបានជិះឡានមកមែនដែលរឺទេអ្នកមីង ???

ខ៖ ចាសៗ ៕

ក៖ បាទហើយចឹងសំរាប់នៅក្នុងជំនា់ននឹងថាតើនៅពេលដែលជិះឡាននឹងគេបានយកលុយពីអ្នកមីងដែលរឺទេអ្នកមីង ???

ខ៖ ចាសនិយាយទៅនៅពេលដែលជិះឡាននឹងគឺគេមិនបានយកលុយពីយើងនោះទេហាសចាស ហើយនិយាយទៅសំរាប់នៅក្នុងជំនាន់នឹងគឺដូចជានៅខាង កាក់បាទក្រហម ក៏យើងមិនដឹងហើយខាងសំម្ដេចគាត់ជាអ្នកដែលបានចាប់ចែងក៏យើងមិនបានដឹងដែលចឹងហាសចាស ៕

ក៖ បាទហើយចឹងសំរាប់អ្នកមីងនៅពេលដែលអ្នកមីងជិះមកនឹងក៏មិនសូវជាពិបាកដែលមែនដែលរឺទេអ្នកមីង ???

ខ៖ ចាសៗ ៕

ក៖ បាទហើយចឹងនៅពេលដែលយើងជិះតាមផ្លូវនឹងចឹងថាតើអ្នកមីងដែលបានឃើញប៉ុលពតរឺក៏គេបានស្កាក់យើងដើម្បីចង់សំលាប់យើងដែលរឺទេអ្នកមីង ???

ខ៖ ចាសនិយាយទៅសំរាប់ពួកប៉ុលពតនឹងគឺបានអស់ហើយ ហើយគេបានដឹកយើងមកតាមដំណាលចឹងហាសចាស ៕

ក៖ ​បាទហើយចឹង​នៅពេលដែលបែកពីជំនាន់ប៉ុលពតហើយចឹងថាតើអារម្មណ៏អ្នកមីងមានអារម្មណ៏យ៉ាងមិចដែលទៅអ្នកមីង សប្បាយរឺក៏យ៉ាងមិចដែលទៅអ្នកមីង ???

ខ៖ ចាសនិយាយទៅនៅពេលដែលយើងបានបែកជំនាន់ប៉ុលពតហើយចឹងគឺយើងមានអារម្មណ៏ថាសប្បាយចិត្តខ្លាំងណាស់ពីព្រោះអីនឹងគឺយើងមានសាច់បន្ថែអ្វីដែលយើងចង់ហូចឹងបានចឹងហាសចាស ហើយណាមួយទៀតនឹងគឺយើងមានសិទ្ធសេរីភាពហើយចឹងគឺយើងមានអ្វីដែលពិបាកនោះទេហាសចាស ហើយគ្រាន់តែថាយើងនឹងពិបាកចិត្តយើងមិនមានបងប្អូនដូចជាគេនោះទេហាសចាស ហើយនិយាយទៅនៅពេលដែលមកនឹងគឺខ្ញុំមិនបានទៅលេងស្រុកមកពីណា ហើយនៅពេលដែលបានប្ដីហើយចឹងក៏ខ្ញុំមិនដែលបានទៅស្រុកលេងនោះដែលចឹងហាសចាស ពីព្រោះអីនឹងគឺយើងបាននឹកឃើញថានៅពេលដែលយើងទៅនឹងគឺគេមានបងប្អូនរបស់គេជួបជុំហើយសំរាប់យើងនៅពេលដែលទៅនឹងគឺមានតែក្បាលមួយនោះទេ ហើយដល់ពេលចឹងគឺខ្ញុំមិនបានទៅនោះទេហាសចាសហើយនិយាយទៅគឺយើងមិនទៅនោះទេ ហើយទោះបីជាប្ដីរបស់យើងបានលេងយើងក៏ដោយក៏យើងមិនដែលបានទៅលេងនោះដែលហាសចាស ៕

ក៖ បាទនិយយាទៅគឺមិនអ្វីនោះទេ ហើយក៏យើងសង្ឃឹមថាកូនរបស់អ្នកមីងគាត់នឹងស្រឡាញ់អ្នកមីងអោយបានច្រើនណាអ្នកមីង ???

ខ៖ ចាសៗ ។

ក៖ បាទហើយចឹងខ្ញុំចង់សួរសំណួរអ្នកមីងមួយចុងក្រោយទៀតថាសំរាប់អ្នកមីងមានអ្វីចង់ប្រាប់ទៅកាន់ក្មេងជំនាន់ក្រោយក៏ដូចជាក្មេងជំនាន់ក្រោយៗទៀតដើម្បីអោយពួកគាត់បានដឹងអំពីខ្សែជីវិតរបស់អ្នកមីងនៅក្នុងជំនាន់ប៉ុលពទថាតើអ្នកមីងរស់នៅលំបាកយ៉ាងមិចចឹងហាសអ្នកមីងថាតើអ្នកមីងមានអ្វីចង់ប្រាប់ទៅកាន់ពួកគាត់ដែលរឺទេអ្នកមីង ???

ខ៖ ចាសនិយាយទៅសំរាប់រាល់ថ្ងៃនឹងគឺយើងបាននិយាយរៀបរាប់ទៅកាន់ពួកវារហូតហាសចាស ហើយសំរាប់គេបានបញ្ជាំងនៅក្នុងទូរទូស្សអោយមើល ហើយនៅពេលដែលគេបានបញ្ជាំងអោយមើលនឹងគឺយើងបានប្រាប់វាថានេះគឺជាជំនាន់របស់លោកយាយចឹងហាសគឺគេបានអោយយើងនឹងបានរ៉េកដីហើយនឹងដកស្ទុងនឹងរហូតចឹងហាសហើយនិយាយទៅគឺយើងបានប្រាប់វារហូតចឹងហាសចាស ហើយដល់ពេលចឹងគឺវាបាននិយាយថាសំរាប់ជំនាន់របស់លោកយាយគឺពិបាកចឹងមែនទេ ហើយយើងបានប្រាប់វាគឺថាវេទនាដូចចឹងហាស ហើយគឺគេបានដេញកាប់ដេញសំលាប់យើងមើលក្រោយចឹងហាស ហើយនិយាយទៅគឺយើងបាននិយាយប្រាប់វារហូតចឹងហាសចាស ហើយសំរាប់ពេលលូវនឹងគឺគេបានឧស្សាហ៏បើកធីវីនឹងហាសចាស ហើយនិយាយទៅគឺយើងចេះតែបង្ហាញ់វារហូតចឹងហាសចាស ហើយនៅពេលដែលគេបានបញ្ជាំងរឿងនឹងគឺខ្ញុំមិនបានប្ដូរប៉ុសនោះទេហាសចាសគឺខ្ញុំចង់អោយវាបានមើលអោយបានគ្រប់សព្វចឹងហាសចាស ៕

ក៖ បាទហើយចឹងនៅពេលដែលគាត់បានមើលហើយចឹងថាតើអារម្មណ៏របស់គាត់មានអារម្មណ៏យ៉ាងមិចដែលទៅអ្នកមីង ???

ខ៖ ចាសនិយាយទៅគឺវាបាននិយាយប្រាប់យើងថាប្រសិនជាខ្ញុំបានរស់នៅក្នុងជំនា់ននឹងគឺខ្ញុំនឹងស្លាប់បាត់ហើយគឺមិនដូចជាលោកយាយឯងនោះទេហាស ហើយយើងក៏បានប្រាប់វាថានៅពេលដែលយើងនៅរស់នៅនឹងក៏យើងនៅរស់ដោយមានភាពវេទនាដែលហាសអាចៅ ហើយនិយាយទៅគឺយើងរស់នៅយ៉ាងវេទនាដែលហាសចាស ។

ក៖ បាទហើយចឹងសំរាប់ការផ្ដែលផ្ដាំដើម្បីអោយគាត់ខំប្រឹងប្រែងរៀនសូត្រហើយនឹងធ្វើជាកូនល្អហើយនឹងធ្វើជាពលរដ្ធល្អអីទាំងអស់នឹងថាតើអ្នកមីងមានអ្វីចង់ប្រាប់ទៅកាន់ពួកគាត់ដែលរឺទេអ្នកមីង ???

ខ៖ ចាសនិយាយទៅគឺយើងចេះតែប្រដៅវាហើយចឹងហាស ពីព្រោះអីនឹងសំរាប់នៅក្នុងជំនាន់របស់លោកយាយគឺមិនបានរៀននោះទេហាសចាស ហើយណាមួយទៀតនឹងគឺលោកយាយមិនចេះអក្សរនោះទេ ហើយសំរាប់លោកយាយខំប្រឹងរករាល់ថ្ងៃនឹងគឺដើម្បីចៅនឹងឯង ពីព្រោះអីនឹងសំរាប់រាល់ថ្ងៃនឹងគឺខ្ញុំមិនមានការងារដើម្បីចិញ្ចឹមកូននោះទេពីព្រោះអីនឹងកូនរបស់ខ្ញុំគឺគាត់ទាំងអស់គ្នាមានការងារធ្វើអស់ហើយចឹងហាសចាស ហើយសំរាប់លូវនឹងគឺយើងអោយវានឹងខំប្រឹងរៀនខ្មែរផង ហើយនឹងអោយរៀនអង្គគ្លេសផងចឹងហាស ហើយនិយយាទៅគឺយើងធ្វើយ៉ាងមិចអោយវារៀនអោយបានច្រើនចឹងហាសចាស ហើយប្រសិនជាមិនបានចេះអ្វីនឹងក៏បានប្រលងធ្វើជាគ្រូហើយគ្រាន់បើលជាយាយដែលចឹងហាសចាស ហើយប្រសិនជាទីផ្សាររបស់គេបានរកលក់នេះលក់នោះចឹងទៅក៏យើងអាចរកបានតាមទីផ្សាររបស់គេបានដែលហាសចាស ហើយយើងបានចូលលក់ដូរនៅក្នុងផ្សារអីចឹងទៅក៏យើងបានធូកំលាំងដែលចឹងហាសចាស ហើយសំរាប់លោកយាយគឺហត់ខ្លាំងណាស់ គឺហត់តាំងពីក្មេងរហូតមកដល់លូវនឹងគឺមិនទាន់នឹងឈប់នឿយទៀតហាសចាស ៕

ក៖ បាទហើយចឹងសង្ឃឺមថានៅពេលដែលគាត់បានធំឡើងនឹងគឺគាត់បានដឹងគុណរបស់អ្នកមីង ហើយនឹងធ្វើជាចៅល្អសំរាប់អ្នកមីង ហើយនឹងខំប្រឹងប្រែងរៀនសូត្រ ហើយនឹងមានភាពកក់ក្ដៅពីចៅរបស់អ្នកមីងផងដែលបាទ ហើយចឹងសំរាប់ថ្ងៃនឹងប្រហែលជាខ្ញុំអស់សំណួរដើម្បីសួរអ្នកមីងហើយ ហើយចឹងខ្ញុំជំរាបលាអ្នកមីងហើយនឹងអរគុណច្រើនណាអ្នកមីង តែជូនពរអ្នកមីងអោយមានសុខភាពល្អហើយនឹងកំលាំងមាំមួនណាអ្នកមីងបាទចឹងជំរាបលាអ្នកមីង ៕